Тожикистон президенти: Ванч туманида яшовчи 53 киши террор гуруҳларига қўшилган\n2014 йилдан бери Ванч туманида яшовчи 53 киши, жумладан 3 аёл ҳарбий ҳаракатларда иштирок этиш мақсадида хорижий мамлакатларга чиқиб кетди ва террор гуруҳлари сафига қўшилди.\nБу маълумотлар Тожикистон президенти Эмомали Раҳмон томонидан 20 август куни Тоғли Бадахшон Мухтор вилояти Ванч тумани раҳбарияти, фаоллари ва аҳолиси билан бўлиб ўтган учрашувда айтилди.\nРаҳмоннинг айтишича, 12 нафар жангари ушланди ва Тожикистонга қайтарилди, улардан 8 нафари тез орада суд олдида жавоб беради.\n"Шу билан бирга 1992 йилдан 2015 йилгача туманда яшовчи 96 нафар киши хорижий диний таълим даргоҳларида норасмий равишда таълим олган, улардан 92 нафари Ватанга қайтарилди, 4 нафари эса ҳамон Миср пойтахти Қоҳирада норасмий равишда ўқишни давом эттирмоқда ", дея қўшимча қилди тожик президенти.\nЭмомали Раҳмон чоршанба кундан бери амалий ташриф билан ТБМВда бўлиб турибди.\nМамлакатни тарки этган 2 мингдан ортиқ тожикистонлик Сурия ва Ироқдаги “Ислом Давлати” (ИД) гуруҳи жангарилари сафига қўшилди. Аввалроқ улардан 300 нафари ҳалок бўлгани айтилган эди. ИДнинг Сурия ва Ироқда мағлубиятга учраганидан кейин Тожикистонда туғилган жангариларнинг тақдири номаълум бўлиб қолмоқда.\nЭкспертларнинг фикрича, кўплаб тожикистонликлар ишсизлик, келажаклари ноаниқ, дунёвий ва диний таълим паст даражада бўлгани, мамлакатда эркинлик ва диний ҳуқуқлар бузилаётгани боис террорчилар сафига қўшилган.


"Пахтакор" "Double Pass" билан ҳамкорликка киришди\nБугун "Пахтакор" футбол клуби ва "Double Pass" компанияси ўртасидаги ҳамкорликка бағишланган матбуот анжумани ўтказилди.\nАнжуманда "Double Pass" компанияси асосчиси Ван Хоеке, Осиё минтақаси директори Харви Арман, компания ходими Ханс ва "Пахтакор" бош мураббийи Шота Арвеладзе иштирок этмоқда\nУшбу компания билан ҳамкорлик қилаётган орасида Англия премьер-лигаси, Германия бундеслигаси, Дания, Япония, АҚШ лигалари, "Бавария", "Галатасарой", "Зенит", "Локомотив", "Лос Анжелес Гэлакси", "Лейпциг", "Боруссия" Дортмунд сингари клублар мавжуд.\nХарви Арман: - Ўзбекистонда бўлиб турганимиздан хурсандмиз. Компания вакиллари билан бу ерга ташриф буюрдик. Бунинг учун Шота Арвеладзега миннатдорчилик билдираман. Компаниямиз 20 йилдан бери фаолият олиб боради. Бизда соҳа бўйича катта тажриба бор. 20 йил илгари Бельгия футбол федерацияси билан компанияга асос солинган. Иш бошланган пайтда Бельгияни энг кучли футбол мамлакатларидан бирига айлантириш асосий мақсадимиз эди. 2002 йил Бельгия ФИФА рейтингида 72-поғонада эди. Айни пайтда эса Бельгия бу рейтингда пешқадамга айланган. Ҳозирда 15 мамлакатда 850га яқин футбол клубларига ёрдам бериб келяпмиз. Биз ёшлар футболини ривожлантириш бўйича халқаро стандарт мақомига (ISO) эгамиз. Марказий Осиё билан ҳалигача ишламагандик. Охирги йилларда Ўзбекистон ёшлар футболида катта натижаларга эга. Сўнгги икки йилда Шота Арвеладзе "Пахтакор"да ишламоқда, клуб катта режаларга эга. Клуб катта тарихга эга, Арвеладзенинг тажрибаси улкан, компаниямиз эса жаҳонда футболни тараққий этишига ҳисса қўшишда яхши тажрибага эга, бу уч жиҳат ишимизда ижобий натижалар беришига умид қиламиз. Умид қиламизки, ўзбек футболи, ёшлар ва "Пахтакор"га янада ривожланишда катта ёрдам берамиз деб ўйлайман.\nАрвеладзе: - Ҳамкоримизга айланиб улгурган компания вакилларига раҳмат айтаман. Музокаралар йил давомида давом этди. Ушбу компания футболимизга кириб келишини хоҳладик. Уларнинг олиб борган ишини ўргандик. Жаҳонда кўплаб мамлакатларда футболни янги даражага олиб чиқишда катта иш амалга оширишган. Мақсадимиз "Пахтакор"ни нафақат Ўзбекистон, балки Осиёда энг кучли клублар қаторига олиб чиқиш. Улар қай йўсинда ўсишимиз кераклигини кўрсатиб беришади. Бу биз учун фойдали бўлади. Олдимизга суперклуб шакллантириш вазифасини қўйганмиз. Улар бизнинг фаолиятимизни текшириб беришади. Қандай ишлашимиз зарурлиги ҳақида маълм фикрга келамиз. Ушбу компания билан биринчи қадамларни ташлаётганимиздан хурсандмиз.\nВан Хоеке: - Ёш иқтидорларни қай тариқа асосий жамоа сафига кўчиб ўтишини таъминлашда ёрдам беришга интиламиз. Аксарият ҳолатларда ёш футболчиларнинг катта футболга, асосий жамоага қўшилиб кетишида муаммолар юзага келади. Шу сабабли биз биринчи навбатда клубнинг ўзини яхши тушуниб олишимиз лозим. Ходимлар, мураббийлар ва жамоадаги инсонлар билан суҳбатлашиб, уларнинг фикрларини билиб, клуб тизимининг ўсишини аниқлаб беришга интиламиз. Ёшларнинг катта футболга ўтишида ўзимизга хос тажрибага эгамиз. Академия ҳар бир жамоанинг эртаси саналади. Шунинг учун у ердаги иқтидорларни аниқлаш, ҳар бир тарафини ўрганиш билан улари юқори даражага олиб чиқамиз.\nХанс: - Авваламбор, жаноб Арвеладзега ва клуб ходимларига бизни илиқ қарши олишгани учун миннатдорчилик билдираман. Ўзбекистонда илк бор иш бошладик. Дастлаб иш жараёнини ўрганиб чиқамиз. Кейин эса таҳлиллар орқали ишни йўлга қўйишда ёрдамлашамиз. Биз кимгадир қандай ишлаш кераклигини айтмаймиз, балки биргаликда тажриба алмашиб, ҳамкорликда ўсишга эришишга ҳаракат қиламиз. Бундай тажриба Англия ва Германия каби давлатларда қўллаб кўрилди. Япония, Дания ва Бразилияда ҳам айни пайтда ҳамкорликка эгамиз. "Интернасиональ" ва "Фламенго" клублари ҳозир ҳамкорларимиз ҳисобланади. "Пахтакор"даги муҳитни Бразилиянинг "Интернасиональ" клубига ўхшатиб юбордим. Ҳар иккиси катта тарихга эга. Ушбу клублардан футбол нафаси уфуриб турибди. Биз асосий ва ёшлар жамоалари ўйинларини кузатдик, академия мураббийлар штаби билан мулоқотда бўлдик. Бразилия билан бу ерда иқтидорлар кўплиги, футболни инсонлар жуда севиши, тизим, ривожланиш йўллари, иш услублари, аниқ мақсад сари интилишда ўхшашлик кўп экан. "Пахтакор" рамзидаги икки юлдузчани учтага айлантиришда ҳам ёрдам бермоқчимиз. "Пахтакор"ни Европа талабларига жавоб берадиган Осиёдаги энг кучли клубга айланишида кўмак қилмоқчимиз.\nВан Хоеке: - Ҳар бир мамлакатнинг маҳаллий жиҳатларидан келиб чиқиб, олиб бориш лозим бўлган иш йўналишини танлаймиз. Миллат, менталитет, ген - буларни ҳисобга олиш керак. Шу билан биргаликда ўзимиздаги энг яхши тарафлар билан баъзи ўзгаришларни амалга оширишга киришамиз. Бунда энг маъқул вариант танланади. Бу ерда 10 кун мобайнида бўламиз, услубни ўрганиб, ўзимиз учун таҳлил қиламиз. Клуб ҳаётини кузатиб борамиз. Таклифимизни ёзиб олиб, навбатдаги босқичларда ривожланиш учун амалий иш бошлаб юборилади. Баъзида миллат қараши, анъанасини ўрганиш учун кўп вақт кетиши мумкин. Японияда шу жиҳатларнинг ўзига бир ой вақт сарфлаганмиз.\nАрвеладзе: - Бу ерда иш бошлаганимда матбуот анжуманида клуб президенти ҳам иштирок этганди. Ўшанда ваъда берилганди - "Пахтакор"ни суперклубга айлантириш. Биз ўша йўлда иш олиб боряпмиз. Ўйлашимча, мухлисларни стадионга қайтара олдик. Клуб ўсиб бормоқда, ходимлар фаол ишлашмоқда. Ҳамиша ишлар юқори даражада йўлга қўйилиши лозим. Худди "Бавария"да бўлгани сингари, масалан. Клубдаги ҳаёт ютуқ ёки мағлубиятга боғлиқ бўлмаслиги лозим. Кимнингдир уч сантиметр тўпни ноаниқ тепиши катта ўзгаришларга олиб келиши керак эмас. Клуб доим ҳаракатда бўлиши, ундаги иш давом этиши лозим. Биз шунга эришиб бормоқдамиз. "Пахтакор" фақат олдинга қараб қадам босишда давом этади.\nАрман: - Ишончимиз комил, "Пахтакор" билан деярли тилладек лойиҳани амалга оширамиз. Датслабки лойиҳани битириб олсак, ҳамкорлигимиз узоқ давом этади деб ўйлайман. Ҳозир клуб тизимини тўлиқ ўрганиб чиқиб, фикримизни билдирамиз. Таҳлил жараёнида ўз соҳасининг етук мутахассислари бизга ёрдам беришади. Ҳали ҳамкорлигимиз узоқ йиллар давом этади деб ўйлайман.\nАрман: - Охирги муваффақиятли лойиҳаларимиздан бири "Галатасарой" билан бўлганди. Улар Туркия жамоаси ва сизлар яқинсизлар. Ўша жамоада охирги 20 йилда Арда Турондан бошқа яхши савияли футболчи чиқмаганди. Биз иш олиб бордик, иқтидорлар билан ишлаш кераклигини кўрсатдик ва ўтган йили "Галатасарой" икки футболчини Европа клубларига сотди. Бу оддий мисолларимиздан бири. "Пахтакор" билан ҳам ҳамкорлигимиз муваффақиятли чиқади деган умиддамиз.\nАрвеладзе: - Биз иқтидор ва тизим ўртасидаги оралиқни топишни истаймиз. Кўп нарсаларни уддалай оламиз. Аждодларимиз неча юз йиллар аввал "Тожмаҳал"ни қурган, нега ҳозир қура олмаймиз? Ўзимизга ишонишимиз ва ривожланиш учун қадам ташлашимиз зарур. Иқтидорларнинг ўсишини таъминлашга уринишимиз лозим.


ЧИРОҚЧИГА ХОС ЭРТАК ёхуд бир хонали таълим маскани — Ishonch Gazetasi\nЧИРОҚЧИГА ХОС ЭРТАК ёхуд бир хонали таълим маскани\nЧироқчи — нафақат Қашқадарё вилояти, балки мамлакатимиздаги катта ҳудудга эга туман. «Чорвадор» маҳалла фуқаролар йиғинига қарашли Оғзикенг қишлоғи ҳам кенг ҳудудни эгаллаган. Бепоён дашт сарҳадларида жойлашган ушбу қишлоқдаги 146-умумтаълим мактабида 306 нафар ўқувчи таҳсил олади. Бироқ қишлоқнинг халқ тилида «Янтоқсой маҳалласи» деб аталадиган чекка ҳудудида ҳам мактаб ёшидаги болалар бор. Уларга бу мактабга қатнаб ўқиш узоқлик қилгани учун қишлоқ аҳолиси 2000 йилда ҳашар йўли билан бир хонадан иборат иморат қурган ва бу ерда мактаб «филиали» иш бошлаган.\nОчиғи, қишлоқ аҳли бу ишга «болалар саводсиз бўлиб қолмасин», деган мақсадда мажбурликдан қўл урган. Ўтган вақт мобайнида омонат бино эскириб, анчайин хароба ҳолга келиб қолди. Яқинда у амал-тақал таъмирланиб, стол-стуллар билан жиҳозланди. Қишлоқдагилар мактабнинг янги филиали биносини қуриб бериш ҳақида мутасадди ташкилотларга бир неча бор мурожаат қилган бўлса-да, уларга тайинли жавоб берилгани йўқ.\nҲозир бу ерда бир вақтнинг ўзида бир синфхонада тўртта синф ўқувчисига дарс ўтилади. Биргина фидойи муаллим Тўйчи Жуманазаров саъй-ҳаракати билан қишлоқ болалари савод чиқариб, ўқиш-ёзишни ўрганмоқда.\n— Бир синфда 1-4 синфларга мансуб бўлган 18 нафар ўқувчига дарс ўтаман, — деди Тўйчи ака. — Биринчи синф ўқувчиларига дарс ўтаётганимда қолган синф ўқувчилари кутиб туради…\nБу жумлаларни ўқиганларнинг айримлари «бу гаплар ўтган асрга тегишли бўлса керак» деган хаёлга бориши тайин. Афсуски, бундай эмас. Бу Чироқчича замонавий эртак баёни, холос.\n— Телевизор орқали замонавий мактабларда ўқиётган тенгдошларимни кўрсам, ҳавас қиламан, — дейди 2-синф ўқувчиси Гулистон Саидова.\n— Келажакда ҳарбий бўлмоқчиман, — дейди 1-синф ўқувчиси Қаҳрамон Саидов. — Бунинг учун яхши ўқишим, спорт билан шуғулланишим керак. Бироқ бунга шароит йўқ…\n— Катта бўлсам, тикувчи бўлишни орзу қиламан, — деди 4-синф ўқувчиси Сабрина Саидова.\n— Мен ўқитувчи бўлмоқчиман…\n— Мен шифокор…\nЎқувчилар бири қўйиб, бири қайси касбни ёқтиришини айта кетишди. Уларнинг орзулари бир олам…\n— Қишлоғимиздаги уйлар ўта тарқоқ жойлашган, — дейди «Чорвадор» маҳалла фуқаролар йиғини раиси Жуманиёз Абдуллаев. — Шу сабабли кичик ёшли болаларнинг бир кунда 4-5 километр узоқликдаги мактабга бориб келиши қийин. Қанийди, чекка ҳудудда ҳам замонавий таълим маскани қурилса…\n— Ота-оналарнинг талаби тўғри, — дейди қишлоқдаги 146-умумтаълим мактаби директори Жобир Отамуродов. — Чекка ҳудудда яшовчи ўқувчи асосий мактабдаги дарслар бошланишига соат 8:00 га пиёда етиб бориши учун соат 7:00 да уйдан чиқиши зарур. 13:30 да дарслар тугаса, ўқишлардан чарчаб-ҳориган ўқувчининг уйига етиб боришига яна бир-бир ярим соат вақт кетади. Яъни, соат 14:30,15:00 да уйига кириб боради. Бу ҳар қандай ўқувчини ҳам толиқтиради.\nҲозирча Янтоқсой қишлоқчасида яшовчи ўқувчилар биргина синфда сабоқ чиқараяпти. Билим олишни истаганлар эса бошқа мактабга бориши зарур. Айни пайтда ўнлаб ўқувчилар уйидан узоқда бўлса-да ўқиш илинжида сарсон-саргардон бўлиб юрибди.\nҚишлоқдагиларнинг айтишича, яқинда Қашқадарё вилояти ер-мулк давлат корхонаси Чироқчи тумани филиали мутахассислари бу ерга келиб, янги мактаб филиали қурилиши учун ер майдонини ўлчаб кетишибди. Лекин қурилиш қачон бошланиши ҳали маълум эмас.\nШу ўринда ҳақли савол туғилади: бу ҳолни мутасаддилар, хусусан, Халқ таълими вазирлиги қандай изоҳлайди? Бу қишлоқда мактаб филиалининг янги биноси қуриладими? Ёки аҳвол «эски ҳаммом, эски тос»лигича қолаверадими? Чироқчига хос эртак қандай якун топади?\nБу каби саволларга ижобий ечим топилса, Оғзикенг қишлоғидан нафақат моҳир чавандоз-у чорвадорлар, балки жамият учун нафи тегадиган кўплаб зиёли ва тадбиркор инсонлар етишиб чиқади. Бунга ишончимиз комил. Айтганча, эртаклар ҳам ҳар доим яхшилик билан тугайди…


Сурияда 3 июнь куни президент сайлови ўтказилиши эълон қилинди\nУч йилдан бери давом этаётган фуқаролар урушида 150 мингдан ошиқ одам ҳалок бўлган.\nСурия парламенти раиси мамлакат президенти сайлови жорий йил 3 июнь куни ўтказилишини эълон қилди.\nAl-Arabiya телеканалининг 21 апрель куни маълум қилишича, парламент раиси Муҳаммад ал-Лаҳҳам сайлов 3 июнь куни маҳаллий вақт билан 07:00 дан 19:00 гача бўлиб ўтишини эълон қилган. Сайловда “мамлакатда истиқомат қилаётган сурияликлар” иштирок этиши мумкин, дея қўшимча қилди у.\nПрезидент сайловларининг эълон қилиниши Сурия ҳукумати кучларининг уч йилдан бери давом этаётган фуқаролар урушида қўли устун келаётган пайтга тўғри келмоқда. Шу пайтгача можарода 150 мингдан ошиқ одам ҳалок бўлган.\nҲукумат кучлари катта ҳудудларни ўз назоратига олаётгани рамзи сифатида президент Башар ал-Ассад якшанба куни Пасха байрами муносабати билан насронийлар истиқомат қиладиган шаҳарчага борди. 2011 йил март ойидан бери Ассад камдан кам ҳолатларда пойтахт Дамашқ ташқарисига чиқади.


16:08 / 23.02.2017\n23 февраль куни Тошкент шаҳрида Қозоғистон ва Ўзбекистон дипломатлари ўртасида икки ёқлама ҳамкорлик бўйича 16-ҳукуматлараро комиссия йиғилиши бўлиб ўтди.\nТадбирда бўлган "Кун" мухбирининг хабар беришича, йиғилишда томонлар Комиссиянинг 15-йиғилиши доирасида қабул қилинган қарорлар ижроси, савдо-иқтисодий ва инвестициявий ҳамкорлик, шартномавий-ҳуқуқий асосни кенгайтириш масалаларини муҳокама қилишди. Шунингдек божхона, нефть-газ, маданий-гуманитар, атроф-муҳит муҳофазаси ва бошқа масалалар юзасидан фикр алмашишди.\nКомиссия мазкур йиғилишни яқин кунларда амалга ошириши кутилаётган олий даражадаги тадбирга ҳар томонлама сифатли тайёргарлик сифатида баҳолади.\nТадбирда Ўзбекистон ва Қозоғистон ўртасидаги стратегик ҳамкорлик биринчи ўринда савдо-иқтисодий соҳада мустаҳкамланиб ва ривожланиб бораётгани таъкидланди.\nҚозоғистон Ўзбекистоннинг энг муҳим ҳамкорларидан бири ҳисобланади. Ҳукумат вакиллари берган маълумотларга кўра, 2016 йилда икки мамлакат ўртасидаги товар айланмаси бироз қисқариб, 2 миллиард доллардан ошган.\nҲозирда Ўзбекистон ҳудудида 229 та корхона ўз фаолиятини юритади, шулардан 192 таси қўшма корхона, 37 таси 100 фоиз хорижий капитал асосида ташкил топган.\nТашқи иқтисодий алоқалар, инвестициялар ва савдо вазирлигида Қозоғистоннинг 3 та фирма ва компанияси аккредитациядан ўтган.\nҲукуматлараро йиғилиш якунига кўра, икки томонлама ҳужжатлар имзоланди.\nИкки мамлакат ўртасидаги бундан аввалги, 15-йиғилиш 2016 йилнинг 11 мартида Остона шаҳрида бўлиб ўтган.


Номус қонундан кучли(ми?)\nКексаларни ҳурмат қилиш қон-қонимизга сингиб кетган. Яқинда халқаро статистика ташкилоти кексаларни эъзозлаш бўйича давлатлар рўйхатини эълон қилди. Қувонарлиси, Ўзбекистон рейтингнинг энг юқорисида!\nАслида жамият бошқаруви, тинчлик, ички барқарорликни таъминлашда нуронийлар катта куч. Файласуф Сенека айтганидай, қонун тақиқлай олмаган нарсаларни гоҳида номус, андиша тақиқлайди. Яқинда шундай воқеага гувоҳ бўлдим.\nМамлакатимизда умумхалқ ҳашари ўтказилди. Қишлоғимизда ҳам кексалар бош бўлиб, эрта тонгдан кўча, ариқ-зовур, қабристонларни ободонлаштириш бошланиб кетди. Бу ёғи Тут маҳалласидан Туркман қишлоғигача бутун халқ оёққа турди. Ҳудуд кексалари Али Мирзаев ва Ўлмас Қодиров билан биргаликда бош бўлиб турибмиз. Бир пайт ёши элликларга бориб қолган қўшниларимиздан бири қўлига кетмон олиб, ариқ тозалаб юрибди. Fайратига таҳсин айтдик. Аммо бизни ўйлантиргани, унинг ўттизга яқинлашган ўғли ҳашарда кўринмасди. Ваҳоланки, куни кеча уйи олдида турганини кўпчилик кўрган.\nУйига бордим. Уйқусираб чиқиб келди.\n– Узр, оромингни буздим. Ҳашар қилаётгандик, отанг билан ариқ тозалаяпмиз. Шунга белкуракларингни олгани кирдим...\nШундай дедиму, белкуракни олиб, ортга қайтдим. Сал ўтмай ҳалиги йигит ҳашарчиларга келиб қўшилди. Уялганиданми ё чиндан ҳам ғайрати жўшиб кетдими, ўша куни ҳаммадан кўп ишлади.\nДемоқчиманки, кексаларни ҳурмат қилиш миллий тарбиямизда ҳам, жамиятимиз мусаффолигини сақлашда ҳам муҳим аҳамиятга эга. Бундан самарали фойдалана олсак бўлгани. Жамоатчилик назорати деганда, аввало биз, нуронийлар масъулиятни ҳис қилишимиз зарур.


14:30 / 15 март 344 pdf Ўқиш режими + -\n63. Абдуллоҳ ибн Абу Авфодан ривоят қилинади:\n«Набий соллаллоҳу алайҳи васаллам: «Албатта, ораларида қариндошлик алоқасини узган кимса бор қавмга раҳмат тушмайди», дедилар».\nШарҳ: Бир одамнинг сабабидан бошқалар ҳам Аллоҳ таолонинг раҳматидан маҳрум бўлиб қолиши мумкин экан.\nМасалан, беш-олтита ака-ука, опа-сингиллардан фақат биттаси, нима баҳона ёки сабаб бўлишидан қатъи назар, силаи раҳмни узиб юрган бўлса, қолган барчалари ҳам Аллоҳ таолонинг раҳматидан маҳрум бўлиб қолишлари мумкин. Аслида силаи раҳмни узишга ҳеч қандай сабаб баҳона бўла олмайди. Кимдир мерос талашиб ёки бошқа сабаб билан акасининг ёки укасининг, ёхуд опаси ва синглисининг ҳаққига хиёнат қилган бўлса, кўнглига оғир ботадиган гап айтган бўлса, ёки ҳатто жоҳиллик қилиб, яқинлари билан муштлашган бўлса ҳам, охиратда, Аллоҳ таолонинг ҳузурида жавобини ўзи беради. Агар у бу дунёда қилган гуноҳлари учун тавба қилиб, уларни такрорламаса, солиҳ амаллар қилиб, истиғфор айтиб юрса ва энг асосийси, силаи раҳм қилишда давом этса, Аллоҳ таолонинг раҳматидан ҳар қанча умид қилса, ҳақли бўлади. Чунки Аллоҳ таолонинг Ўзи «Ким уни боғласа, боғлайман», деб силаи раҳм қилувчи бандасини Ўзига яқин олишини айтган ва унга кўп яхшиликлар ваъда қилган.\nАммо юқорида айтилган сабаблар билан бўлса ҳам, силаи раҳмни узиб юрган кимса охиратда, Аллоҳ таолонинг ҳузурида жуда оғир аҳволга тушиб қолади. Чунки унинг биронта ҳам яхши амали қабул бўлмайди. Барча қилган яхшиликлари, ҳаттоки ҳаж ва умра қилган бўлса, уларнинг ҳам савоби бекор бўлади. Энг оғири, энг фожиалиси шуки, бундай банда Аллоҳ таолонинг раҳматидан буткул бенасиб бўлади. Зеро, Аллоҳ таоло «Ким уни кесса, кесаман», деб аниқ қилиб айтиб қўйган. Лекин энг ёмон тарафи шундаки, бундай кимсанинг касри уриб, унинг барча яқинлари, қавми, қариндошлари ва маҳалладошлари ҳам Аллоҳ таолонинг раҳматидан маҳрум бўлиб қолишлари мумкин.\nШунинг учун ҳар бир жамоа, ҳар бир қавм ҳар доим бир-бирларидан хабардор бўлиб, ичимизда шунақалар пайдо бўлиб қолмасин, ҳаммамиз унинг сабабидан балога қолмайлик, деб ўзаро силаи раҳмга ундаб туришлари лозим.\nҚариндошлик алоқаларини узмасликка маҳкам туриб, тарғиб қилиб, «Ундай қилма, бу иш яхши эмас, сен сабаб бўлиб биз ҳам Аллоҳ таолонинг раҳматидан маҳрум бўлиб қоламиз», деб насиҳат қилиш билан бирга, қаттиқ туриб талаб ҳам қилишлари лозим.\n13:10 / 15 март 668\n19:10 / 15 март 3093\n24. Саъд ибн Абу Ваққосдан ривоят қилинади.Аллоҳ таолонинг Китобида мен ҳақимда тўртта оят нозил бўлган.Онам агар Муҳаммад соллаллоҳу алайҳи васалламдан давоми...\n803 10:03 / 25.11.2018\n789 10:56 / 05.10.2018\n854 00:46 / 30.09.2018\n730 12:16 / 06.11.2018


Қорақалпоғистонда талабаларга дарс берган профессор учала таълим вазирлигини бирлаштиришни таклиф қилди- Kruz.uz\nҚорақалпоғистонда талабаларга дарс берган профессор учала таълим вазирлигини бирлаштиришни таклиф қилди\n07:48, 04.03.2019 2188 0 Жамият\n«Ўзбекистоннинг 2035 йилга бориб дунёнинг энг ривожланган 50 мамлакати қаторига киришга эришиш мақсадида тузилган ривожланиш концепцияси ортида мамлакатда таълим тизимни ислоҳ қилишнинг кенг кўламли йўл харитаси бор», — деб ҳисоблайди «Дарё» колумнисти, «Буюк Келажак» гуруҳи эксперти, Жанубий Кореянинг Пусан чет тиллар университети профессори Азамат Акбаров. Профессор яқинда Қорақалпоқ давлат университетида магистр ва талабаларга 3 кун давомида дарс берган эди.\nУнинг фикрича, концепциянинг муваффақияти кенг маънода ёш ўзбекистонликларни иш билан таъминлашга яхшироқ асос яратадиган таълим тизимини ислоҳ қилишга боғлиқ бўлади. Ушбу ривожланиш концепцияси Ўзбекистон иқтисодининг табиий бойликлардан олинадиган фойдага ҳаддан ортиқ боғлиқ бўлишдан, барча тармоқлар ҳиссаси пухта ўйланган, инвестицияларга асосланган моделга ўтишни назарда тутади.\nБарқарор ривожланиш учун таълимга иқтисодиётнинг ва инсон равнақининг ҳаракатлантирувчи кучи деб қарашимиз лозимлигини тақозо этади. Биз талабаларга танқидий фикрлашни, яратувчанлик ва барча талабаларимиз билан мулоқот қила билиш қобилиятини ривожлантиришимиз лозим; бу мақсадга эришиш учун эса ишни ўқитувчилардан бошлашимиз лозим. Мамлакат ўзгаришларни амалга оширишга бел боғлаган бўлса, ўқитувчилар бу йўлда асосий омил бўлиб хизмат қилади.\nЎзбекистонда академик, назарий таълим билан бир қаторда касбий таълимга урғу берилишини таъминлашимиз лозим. Ўзбекистонда таълим соҳасига жуда ҳам кўп маблағ сарфланади, бироқ ўқитишга зарур инвестиция ва эътибор қаратилишига эришиш керак. Ўзбекистонда янги иш жойлари яратиш ишида ёрдам беришга жиддий киришган бўлсак, иккала ёндашувга ҳам кучли эътибор беришимиз сув ва ҳаводай зарур.\nТаълимнинг муҳимлиги нимада?\nОлдимизга ҳам ўзбекистонлик, ҳам чет эллик теран қобилиятли инсонларни жалб қилиш ва уларни мамлакатда сақлаб қолиш мақсадини қўйишимиз ва уларга зарур бўлган барча нарса ва шароитларни ҳозир қилиб беришимиз керак. Уларнинг Ўзбекистонда яшаб, фаолият олиб бориши иқтисодий ривожланиш ва қўшимча чет эл инвестицияларини жалб қилишга ҳисса қўшади.\nШу маънода саводлилик, арифметика, кўникма-малакалар ва инсон характерини ривожлантириш учун қатъий стандартлар асосида замонавий ўқув дастурлари ишлаб чиқишимиз керак. Олинаётган натижаларни кузатиб боришимиз ва таълим соҳасидаги йилма йил эришилаётган такомиллашувни кўрсатадиган мураккаб таркибли ютуқ ва камчиликларни эълон қилиб боришимиз керак. Таълим соҳасида олинган натижалар меҳнат бозори талабларига жавоб беришини таъминлаш мақсадида иқтисоднинг хусусий сектори билан яқиндан мулоқот қилишимиз керак.\nИнвесторлар ва хусусий сектор учун ҳозирги кунда фақат давлат томонидан амалга оширилаётган таълим олиш ва бериш хизматларига йўл очиш учун қоида ва қонунларимизни такомиллаштириш ва ислоҳ қилишни давом эттиришимиз лозим. Давлатнинг хизмат кўрсатиш ролидан бу хизматларни тартибга солувчи ва назорат қилувчи ролига ўтказиш ҳақида ўйлашимиз ҳамда бундай ўзгаришни назорат қилиш имкониятини яратишимиз керак.\nРивожланиш концепциясининг аксар қисми моддий кўриниб туриши нуқтаи назаридан бошқарилади. Бу фикр «Буюк келажак»нинг қуйидаги стратегик мақсад ва вазифаларида акс этган:\nЎқитувчиларни ишга олиш, тайёрлаш ва уларнинг кўникма-малакаларини ошириш ишини такомиллаштириш;\nЯратувчанлик ва инновацион ёндашувга туртки бериш учун ўрганиш муҳитини такомиллаштириш;\nЎқув дастурлари ва ўқитиш методларини такомиллаштириш;\nТалабаларнинг қадриятларга бўлган муносабатлари ва асосий кўникмаларини такомиллаштириш;\nМолиялаш методларини ривожлантириш ва молиявий самарадорликни ошириш;\nТалабаларга миллий ривожланиш мақсад-вазифаларини ва меҳнат бозори талабларини ҳисобга олишга ўргатиш;\nТаълим соҳасида хусусий сектор қатнашуви кўламини ошириш.\nВазирликларни бирлаштиришидан мақсад нима?\nХалқаро тажрибани ўрганиб, мен уч вазирлик — мактабгача таълим, халқ таълими, олий ва ўрта махсус таълим вазирликларини битта таълим ва фан вазирлигига бирлаштириш ғоясини таклиф қиламан. Албатта, бу Ўзбекистоннинг бизга 2035 йилгача олдимизга қўйган режаларни амалга ошириш йўлида жиддий режаларини белгилаб берувчи тарихий қарор бўлади.\nМамлакатимиз учун бу кенг миқёсдаги ривожланиш, фуқароларнинг фаровон келажаги учун узоқни ўйлаб қилинган туртки бўлади. Ушбу уч вазирликни бирлаштириш қарори мамлакат парламентининг таълим жараёни ва вазирликлар эҳтиёжларидаги воқеликни акс эттирувчи энг муҳим қарорларидан бири бўлади.\nУшбу бирлашиш мамлакатда олиб борилаётган ислоҳотлар йўлидаги кўплаб тўсиқларга барҳам беради. Бирлашиш уч вазирлик орасидаги бўшлиқни тўлдирувчи кўприк бўлади ва таълим соҳаси натижаларини яхшилайди. Вазирликларнинг битта иш тизимида биргалашиб ҳамкорликда ишлаши ушбу жуда муҳим секторни тартибга солади ва ўз сиёсатлари ва дастурларини татбиқ қилиш ишларида самарали мувофиқлаштиришни таъминлайди.\nҲозир Ўзбекистон ўқитиш методларига сифат ўзгартиришлар киритиш, ўз таълим инфраструктура объектларини такомиллаштириш ва талабаларга стипендиялар тайинлаш усуллари билан билимга асосланган иқтисод томон бормоқда.\nБиз ўқув дастурлари стандартлари учун умуммиллий тавсиялар тузишга эътибор қаратишимиз лозим, ўқув дастурлари стандартлари ҳар қандай таълим дастурида биринчи қадам бўлиб, талабалар ўқишда олган натижаларини тасвирлаб беради. Стандартлар Ўзбекистонда таълим мавқесини янада оширади ва уни янги даражага кўтариб чиқади.\nЯнги ва замонавий ўқув дастурлари талабаларнинг таҳсил олиш даврининг барча босқичларида талабалар олдига уларнинг когнитив соҳадаги эришиш учун олдларига мақсад қилиб қўйган маррани баландроқ кўтаришга имкон берувчи юқори стандартларни ривожлантириш йўли билан жиддий вазифалар қўйиши керак. Бундай ёндашув ушбу стандартларнинг ютуқларини ўлчаш учун баҳолаш воситаларини яратиши, таълим сифатини яхшилаши ва баҳолаш натижаларига асосланган холда келажакда ривожланиш ишларида кўрсатма бўлиши лозим. Бу ўз навбатида кенг кўламли ва барқарор ривожланишга ўз ҳиссасини қўшади.\nDaryo.uz: Муаллиф фикри таҳририят нуқтаи назарига мос келмаслиги мумкин.\n23:32, 27.06.2020 1180\n10:32, 22.06.2020 1743\n18:57, 16.06.2020 3822\nВидеоинфографика расмий сайт миллиард қўнғироқ мактаб ўқувчилар ёниб кетди қишлоқ ва сув хўжалиги тўйлар Ортиқхўжаев тайиланди\n14:25, 02.07.2020 1700\n19:19, 28.06.2020 1387\n11:20, 02.07.2020 717


Ҳикматнома | Страница 15 из 117 | www.ziyouz.uz\nБош саҳифа Ҳикматнома (15)\nКун ҳикмати 26: Умар ибн Ҳорис риё ҳақида\nЧоп этилган 23.03.2017 23.01.2017 МуаллифZiyouz.uz\nҚадимда эзгу ишларни кўп қилишарди, лекин гапиришмасди. Кейин ҳам қиладиган, ҳам гапирадиганлар келди. Энди эса фақат гапиришмоқда. Умар ибн Ҳорис\nЧоп этилган 21.03.2017 03.01.2017 МуаллифZiyouz.uz\n• Узоқдаги сурнай ёқимли эшитилади. • Олдинга қарамай қадам ташлама, атрофга қарамай сўз бошлама. • Беҳуда акиллаган ит бўрига ем бўлади. • Ғийбатни эшитиш ― касаллик, эшитмаслик ― дори. • Чиройли қиз эски кўйлакда ҳам чиройли. • Муқаррар мағлубиятдан чекиниш давоми…\nКун ҳикмати 25: Имом Ғаззолий дунё ҳақида\nЧоп этилган 20.03.2017 23.01.2017 МуаллифZiyouz.uz\nҚабрда ётганлар пушаймон қилаётган ишлар устида тириклар бир-бири билан қирпичоқ бўлмоқдалар. Имом Ғаззолий\nКун ҳикмати 24: Конфуций сўз ҳақида\nЧоп этилган 16.03.2017 23.01.2017 МуаллифZiyouz.uz\nЧоп этилган 14.03.2017 03.01.2017 МуаллифZiyouz.uz\n• Агар кимдир сени ўринсиз мақтаб, эркалатса, у сени алдаб бўлди ёки энди алдайди. • Туҳмат кўмирга ўхшайди, ёнмайди, лекин куйдиради. • Жазодан сўнг ақлли донолашади, аҳмоқ тубанлашади. • Кийимга қараб кутиб олиб, ақлга қараб кузатадилар. • Ҳақиқат хиралашиши мумкин, давоми…\nКун ҳикмати 23: Иоганн Гёте ҳаёт ҳақида\nЧоп этилган 13.03.2017 23.01.2017 МуаллифZiyouz.uz\nТуғилиш — ўлимга қўйилган биринчи қадамдир. Ўлимдан қўрқиш ҳам, қўрқмаслик ҳам мумкин — у муқаррардир. Иоганн Гёте\nКун ҳикмати 22: Оноре де Бальзак маддоҳлар ҳақида\nЧоп этилган 09.03.2017 23.01.2017 МуаллифZiyouz.uz\nБуюк кишилар ҳеч қачон маддоҳлик қилмайдилар. Хушомад — майда одамларнинг иши, улар ўзлари ҳавас қилган атоқли шахсларнинг ҳаётий муҳитига кириб олиш учун яна ҳам майдалашишга тайёр кимсалардир. Оноре де Бальзак\nЧоп этилган 07.03.2017 02.01.2017 МуаллифZiyouz.uz\n• Ишёқмас полиз қўриқчисидан ҳам ёмон, полиз қўриқчиси ҳеч бўлмаса қўрқитади. • Топилмаган гўштдан бўрининг тиши қамашади. • Аччиқ овқат емаган асалнинг ширинлигини билмайди. • Эшакдан йиқилган болани арғумоққа миндирма. • Тухум товуққа ақл ўргатаркан. • Эскини мақтаб, янгини ол. давоми…\n15-саҳифа. Жами: 117Боши«11121314151617181920»Охири


«Шаънимга доғ туширмаган фарзандларимга раҳмат» – Атамбоев Haqida.net\nHome Dunyo «Шаънимга доғ туширмаган фарзандларимга раҳмат» – Атамбоев\n«Шаънимга доғ туширмаган фарзандларимга раҳмат» – Атамбоев\n«Қирғизистон Республикасининг янги президенти лавозимига киришди. Шу билан менинг президент сифатидаги ишим якунланди. Яратганга шукр. Барча фуқароларга, тарафдорларимга доимий қўллаб-қувватлов учун чуқур миннатдорлик билдираман. Рафиқам, собиқ биринчи хонимга ва фарзандларимга ҳам раҳмат. Улар олти йил давомида шаънимга доғ туширишмади», – дея маълум қилди Атамбоев.\nУнинг ишонч билдиришича, янги президент «Қирғизистоннинг тараққиёт ва фаровонлик йўлидан боришини таъминлайди».\n«Бизнинг барча дўстларимиз – халқаро шериклар, ташкилотлар, донорлар ва институтларга миннатдорлик билдирмоқчиман. Қирғизистон халқининг сабри, меҳнатсеварлиги ва сизларнинг қўллаб-қувватлашингиз туфайли ўтган вақт давомида ҳаётий муҳим соҳаларда қатор ислоҳотларни амалга оширишнинг уддасидан чиқдик. Асосийси – мамлакатда барқарорлик ва тинчлик ўрнатилди», – дея таъкидлаб ўтди Атамбоев.\nПокистонда 166 кишининг умрига зомин бўлишда гумонланган шахс озод этилди\nЎзбекистон – Жанубий Корея: Ташрифнинг учинчи куни ҳам учрашув, музокара ва тадбирларга бой бўлди (видео)


Воизлик 42 — Dilkashradio.com\nАссалому алайкум радио тингловчи мухлислар. Эфирда сизлар учун берилиб борилаётган эшттиришларимиздан бири. Хар бир Масихийнинг хаётида Худовандга қулоқ солиш ва Уни бюрганларига амал қилиш катта ахамиятга эгадир. Шундай экан келинг бугун ўзимиз билган ва эштган хақиқатлар орқали сизлар билан бўлишмоқчимиз. “Мен Худодан қабул қилганимни дастлаб сизларга топширган эдим, яъни Муқаддас Битикларга мувофиқ Масиҳ гуноҳларимиз учун ўлди, яна Муқаддас Битикларга мувофиқ У кўмилди ва учинчи куни тирилди”.\nРаббимиз ўликлардан биринчи бўлиб тирилди. Шу тирилиш орқали бизларга хам абадий хаёт насиб этди. Хурматли радио тингловчи келинг Раббимизнинг хождаги ўлимида иштирок этган бир шахсни хаётига хам назар ташлайлик. Бу шахс юзбоши эди. Юзбоши юзта аскар учун жавобгар эди. “Исонинг қаршисида турган юзбоши Унинг шундай қаттиқ фарёд қилиб жон берганини кўриб: ҳақиқатан ҳам бу Одам Худонинг Ўғли экан! — деди. Албатта у олдин Раббимизнинг Худони ўғли эканлигига ишонмаган бўлиши мумкин. охир оқибат у Раббимизни юрагига қабўл қилмаган бўлса хам, Худонинг Ўғли деган гапни гапирди.\nБалким у ўзининг қилган ишларидан пушаймон бўлгандир. Лекин энди кеч эди. Худованд ўз хохишини ўша юзбоши орқали амалга ошириб бўлган эди. У ерда узоқдан қараб турган аёллар бор эди. Улар орасида магдалалик Марям, кичик Ёқуб билан Юсуфнинг онаси Марям ҳамда бошқалар хам бор эдилар. Исо Жалилада эканлигида, улар Унга хизмат қилиб эргашиб келган эдилар. Булар, Худонинг Каломига ишонган ва Исони ваъда қилинган Нажоткор деб қабул қилган аёллар эди. Бу инсонлар бошқаларга нисбатан бахтли эдилар. Худонинг Каломида ёзилган Ишаёнинг яна бир башорати бажо бўлди.\nИсо ўлди ва уч кун, уч тун қабрда эди. Уч кун ўтгандан кейин хафтанинг биринчи кунида Исога ишонган ва Уни кўмаётганда иштирок этган баъзи аёллар қабрга келдилар.Ибронийларда, ўлган одамнинг жасадини кўмишдан олдин ҳар хил хушбуй ёғлар билан сўртиб чиқиш маросими бори эди. Бироқ Исони шошилинчда кўмишган эди. Ибронийларнинг Фисиҳ байрами яқинлашаётган эди. Шу сабабадан, Исонинг жасадини атирлар билан сўртишга уларнинг вақтлари бўлмаган эди. Кейинги кун эса шанба эди. Шанбада эса ҳар қандай иш ман этилган эди.Шу сабабдан, улар Исонинг жасадини хушбуй ёғлар билан сўртиш учун хафтанинг биринчи кунини кутдилар.\nБу аёллар Исони танасини атирлар билан сўртиб чиқиш учун якшанба куни эрта тонгда қабрни олдига келдилар. Улар, Исони жасади ҳали ҳам қабрда ётибди деб ўйлардилар. Бироқ улар ғоят ҳайрон қолган эди! Луқо китоби айнан шу ходиса хақида шундай деб ёзади “Улар қабр оғзидаги тошни ағдарилган ҳолда кўрдилар” Аёллар, Исо кўмилган қабр оғзидаги оғир тошни ағдариш учун Худованд Ўз фаришталарини юборганлигини билмаган эдилар. Масиҳнинг жасади қабрда йўқ эди! Шунда бирдан фаришталар пайдо бўлиб аёлларга, нега сиз тирикни ўликлар орасидан излаяпсизлар?- дейишди. У бу ерда йўқ, У қайтадан тирилиб кетди деб айтдилар. Ха, хурматли тингловчи Раббимиз тирик, У ўзининг Отаси ёнида. Яна қачондир биз учун ер юзига қайтиб келади ва Ўзига ишонганларни олиб кетиш учун қайтиб келади.


13.04.2019 14:33 0 682\nПрезидентнинг «5 та ташаббус» лойиҳаси бўйича Тошкент вилоятининг Бўка туманида кенг кўламли амалиётлар бошланди.\nПрезидент Шавкат Мирзиёев 3 апрель куни ёшлар таълим-тарбияси учун қўшимча шароитлар яратиш, хотин-қизлар бандлигини оширишга қаратилган комплекс чора-тадбирларни ўз ичига олган 5 та ташаббусни амалиётга жорий этиш масалалари бўйича йиғилиш ўтказганди.\nБелгиланган вазифаларни республика бўйлаб сифатли амалга оширишда Тошкентдан 65 км. узоқликда жойлашган Бўка туманида дастлабки тажриба амалиётлари бошланди. Бундан мазкур концепция ва таклиф этилаётган ҳар бир лойиҳаларни пухта опрабациядан ўтказиб, уларни амалиётда самарали қўллаш кўзда тутилган.\nМутахассисларнинг сўзларига кўра, ушбу тажриба амалиётлари якунлангач, Бўка туманида ёшларнинг сифатли таълим олиши учун шарт-шароитлар бутунлай ўзгаради.\nБуни Ахборот технологиялари ва коммуникацияларини ривожлантириш вазирлиги зиммасидаги учинчи ташаббус – «Аҳоли ва ёшлар ўртасида компьютер технологиялари ва интернетдан самарали фойдаланиш» доирасида қилинаётган ишлар мисолида кўриш мумкин.\nАКТ вазирлигидан хабар беришларича, бугунги кунда Бўка тумани марказида жойлашган «Ўзбекистон почтаси» АЖ биносида 130 кв.м майдонда «Рақамли технологиялар ўқув маркази»ни ташкил этиш бўйича қурилиш-таъмирлаш ишлари бошлаб юборилган.\nМазкур ўқув марказида 14 дан 30 ёшгача бўлган ёшларга ахборот технологиялари соҳасида тадбиркорлик билан шуғулланиш бўйича инновацион кўникмалар берилади, шунингдек, ахборот технологиялари, электрон тижорат, дастурлаш ва киберспорт асослари бепул ўқитилади. Йил давомида қисқа ва узоқ муддатли ўқув курсларида 430 дан ортиқ ёшларни ўқитиш режалаштирилган.\nМактабларда замонавий тўгараклар\nТумандаги барча мактабларда ҳамда Баркамол авлод маркази ва Болалар интернатида компьютер технологиялари, робототехника, компьютер ўйинлари ва киберспорт бўйича тўгаракларни ташкил этиш белгилаб олинган. Мазкур тўгаракларда йил давомида ташкил этиладиган ўқув курсларида 4 500 дан ортиқ ёшларни ўқитиш режалаштирилмоқда.\nЮқори тезликдаги интернет ва Wi-Fi ҳудудлари\nСифатли телекоммуникация ва юқори тезликдаги интернет хизматларидан фойдаланиш имкониятларини кенгайтириш мақсадида туман марказигача транспорт телекоммуникация тармоғини ўтказувчанлик қобилияти 2 баробарга ёки 1 Гбит/с.дан 2 Гбит/с.га кўтарилди ва бир пайтнинг ўзида телефон алоқаси, юқори тезликдаги интернет, IP-телевидение ва бошқа замонавий хизматлардан файдаланиш имконияти берувчи 768 портли замонавий станциялар ишга туширилди.\nТумандаги 49 та мактаб, 14 мактабгача таълим ва 10 соғлиқни сақлаш муассасаларини юқори тезликдаги интернет хизматлари билан таъминлаш мақсадида 328,5 км. оптик толали алоқа линияларини қуриш ишлари бошлаб юборилган.\nШу билан бирга, бугунги кунда мобиль алоқа қамрови бўлмаган «Катта Ровот» МФЙдаги Боғ маҳалласига мобиль алоқа станциясини ўрнатиш ва мобиль алоқа сифатини яхшилаш мақсадида қўшимча 19 та база станцияларини ўрнатиш режалаштирилди.\nИжтимоий объектларни юқори тезликдаги интернет билан таъминлаш бўйича бугунги кунда 18 та мактаб, 8 та мактабгача таълим ва 4 та соғлиқни сақлаш муассасаларигача 30 км. оптик толали алоқа линиялари қурилиб, бешта мактабда интернет хизмати ишлатиб берилди. Бугундан қўшимча мутахассислар жалб қилиниб, ишларни янада тезлаштириш чоралари кўрилди.\nИжтимоий объектларни юқори тезликдаги интернет билан таъминлаш билан биргаликда чекка ҳудудлар аҳолисига ҳам сифатли телекоммуникация ва юқори тезликдаги интернет хизматларини кўрсатиш имконияти яратилмоқда.\nҚолаверса, туман марказининг Тинчлик кўчасида жойлашган мусиқа мактаби, А.Қодирий кўчасида жойлашган Бўка марказий маданият ва аҳоли дам олиш маскани, Ёшлар ижодиёт маркази, Амфитеатр майдони ва «Бўстон» маданият ва истироҳат боғида Wi-Fi ҳудудлари ташкил этилади.\nАКТ вазирлиги Бўка беш ташаббус\nТехнология Кеча, 18:15


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Москвалик аёл 60 ёшда она бўлди\t15:14, 06 июнь\tРоссия пойтахтида илк маротаба 60 ёшли аёл она бўлди, деб хабар берди “Gazeta.ru” нашри.\n2016 йилнинг 24 май куни 60 ёшли москвалик аёл оналик бахтига муяссар бўлди. Ҳомиладорлик ЭКО ёрдамида амалга оширилган. Ҳомиладорликнинг 34 ҳафтасида кесарча кесиш операцияси ўтказилган. Чақалоқ ўғил бола бўлиб, оғирлиги 2,32 килограмм бўлган, туғруқдан кейинги илк суткада диффузли кислород ёрдамида нафас олган. Чақалоқ кўкрак сутини эммоқда. Ҳозирда она ва бола ўзларини яхши ҳис қилмоқда. Аёлнинг айтишича, ҳомиладорлиги енгил кечган, бошқоронғилик, шишлар уни безовта қилмаган, фақат охирги тўрт ҳафтада қон босими кўтарилган, холос.\n3 ёшгача бўлган болаларга қандай маҳсулотлар мумкин эмас? Туркиянинг M&S фабрикасида суриялик қочоқларнинг болалари ишлаши аниқланди\t«Ўғлимнинг учинчи турмуши... аммо бу келин ҳам бўлмайди!»\tҲомиладор аёл билиши керак бўлган 13 маълумот Кесарча кесишдан кейинги 10 қоида\t«Болаларим нега уришаверишади?»\tОтправить


Ўзбекистон Республикаси Оила кодексида ота-она ҳамда вояга етмаган болаларнинг ҳуқуқ ва мажбуриятлари белгилаб қўйилган. Унга кўра, ҳар бир бола оилада яшаш ва тарбияланиш, ўз ота-онасини билиш, уларнинг ғамхўрлигидан фойдаланиш, улар билан бирга яшаш ҳуқуқига эга, бола манфаатларига зид бўлган ҳолатлар бундан мустасно.\nБатафсил Вояга етмаган қандай ҳуқуқ ва мажбуриятларга эга?\nСамарқандда туризм мавсуми очилди: барча тарихий обидаларга кириш бепул\n02.03.2021 - 17:25\nСамарқандда сайёҳлик мавсумининг бошланиши муносабати билан вилоят мусиқали драма театри ёнида “Самарқанд – туризм маркази” шиори остида маданий-кўнгилочар тадбир ўтказилди. Куй-мусиқа, турли танлов, викториналар, шоу чиқишлар, хуллас, Самарқандда туризм мавсумининг бу тахлит очилиши илк бор кузатилди.\nБатафсил Самарқандда туризм мавсуми очилди: барча тарихий обидаларга кириш бепул\n1 мартдан даромади юқори бўлмаган ва уй-жой шароитларини яхшилашга муҳтож бўлган фуқароларга субсидиялар бериш жараёнлари қайтадан ишга туширилди.\nЭслатиб ўтамиз, мазкур маблағлар фақатгина уй-жой шароитини яхшилашга муҳтож бўлган оилалар, оғир ижтимоий вазиятга тушиб қолган хотин-қизлар, мамлакат ижтимоий ҳаётида фаол иштирок этаётган ёшлар ва шу тоифадаги бошқа Ўзбекистон фуқароларига ажратилади.\nСубсидия олиш учун фуқаро 18 ёшга тўлган бўлиши керак. Агар фуқаро меҳнат мигранти бўлганда, унинг номидан оила аъзолари ҳам ариза бериши мумкин.\nБатафсил 1 мартдан даромади юқори бўлмаган ва уй-жой шароитларини яхшилашга муҳтож бўлган фуқароларга субсидиялар бериш жараёнлари қайтадан ишга туширилди.


РАҚС - АСЛ ГЎЗАЛЛИК РАМЗИ\nСанъатнинг гўзал ифодаси - рақснинг барча йўналишларини ривожлантириш, соҳа фидойиларини қутлаш, сарҳаду миллат танламас санъат турини ривожлантириш орқали халқлар ўртасида тинчлик ва дўстлик алоқаларини мустаҳкамлаш мақсадида нишонлаб келинаётган мазкур сана опера ва балет театри жамоалари, рақс труппалари, замонавий ва миллий рақс ансамбллари, ҳаётини соҳага бағишлаган артистлар учун ҳақиқий шодиёна тусини олади. Жумладан, вилоятимиз фаолият олиб бораётган соҳа вакиллари учун ҳам.\nҚарши санъат коллежида 12 нафар ўқувчи айни шу йўналишда таҳсил олмоқда. 4 нафар маҳоратли педагог томонидан ёш рақс ихлосмандларига миллий рақс турларидан ташқари жаҳон классикасининг энг нодир йўналишлари ҳам ўргатиб келинмоқда.\n- Ҳар бир рақс турининг ўз тили, ғояси бор, - дейди Қарши санъат коллежи ўқитувчиси Ойниса Ёқубова. - Масалан, Мукаррама Турғунбоева томонидан саҳналаштирилган “Тановар” аёлларнинг бахт ҳақидаги орзу-умидларини ифода этган бўлса, “Муножот” турмуш қийинчиликларини матонат билан енгиб ўтишга ундайди.\nМутахассисларнинг фикрича, рақс билан доимий шуғулланиш иммунитетни мустаҳкамлайди, кайфиятни кўтаринки қилади. Айниқса, таянч ҳаракат тизимида муаммоси бор кишилар учун рақс энг яхши шифо воситаси. Шунингдек, рақс санъати ижрочининг юрак ва асаб фаолияти бир маромда ишлашида, хотирасининг мустаҳкам бўлишида ҳам беминнат кўмакчи.\n- Айни шу жиҳатларни тўғри англовчилар сони йил сайин ортиб бормоқда, - дейди Ўзбекистонда хизмат кўрсатган артист Зебо Турсунова. - Шу сабаб ота-оналар кичик ёшдаги болажонларни машғулотларга етаклаб келишмоқда. Муҳими, рақснинг машаққатини англаган ҳолда ундан эстетик завқ олаётган боладан ёмонлик чиқмайди. Асл мақсадимиз ҳам шунга қаратилган.\nҚарши санъат коллежида яхши анъана бор: ҳар йили халқаро рақс куни арафасида хореография йўналишида таҳсил олаётган ўқувчиёшлар томонидан ҳисобот концерт дастури намойиш этилади. Шунингдек, тажрибали устозлар таклиф этилиб, ўрганувчилар учун маҳорат дарслари ўтказилади.\n- Унда асосан миллий рақслар: “Тановар”, “Роҳат”, “Пахта”, “Андижон полкаси”, “Мўъжиза”, “Туғён” каби рақсларга алоҳида урғу берилади, - дейди хореография фани ўқитувчиси Дилором Тазиддинова. - Аҳамиятлиси, фарзандининг чиқишларини кузатиб турган отаоналарда ҳам рақсга нисбатан ижобий фикрлар шакллана боради. Шу сабаб мусиқа ва санъат мактабларида хореография тўгараги аъзолари сони йил сайин ортиб бормоқда.\n2013 йилда ўз фаолиятини бошлаган “Насаф гўзаллари” рақс ансамблининг аксарият аъзолари ҳам шу коллежни томомлаган. Жамоа ўтган давр мобайнида унутилиб кетаётган бир неча рақс турларини қайта жонлантирди.\nРақс - асл гўзаллик рамзи. Шу сабаб ижрочи бор маҳоратини ишга солган ва берилиб ижро этилган рақслар ҳамиша жозибадор. Умуман, орамизда рақс тушиб кўрмаган одамнинг ўзи бўлмаса керак. Нима ҳам дердик, рақс тушинг бу санъат гўзаллигидан баҳра олинг!


АМАЛГА ОШИРИЛАЁТГАН ИШЛАРДАН КЎЗ ЮММАЙЛИК » Фориш тумани ҳокимлиги расмий сайти\nФориш тумани ҳокимлиги » Янгиликлар » АМАЛГА ОШИРИЛАЁТГАН ИШЛАРДАН КЎЗ ЮММАЙЛИК\nАМАЛГА ОШИРИЛАЁТГАН ИШЛАРДАН КЎЗ ЮММАЙЛИК\nИжтимоий тармоқларда тумандаги ички ва давлат аҳамиятидаги автомобил йўлларнинг ҳолати ҳақидаги шеър тарқалди. Унда туман ҳудудидаги автомобил йўллар ҳолати баён этилган.\nАлбатта, йўл қуриш, таъмирлаш бу катта маблағ, сарф-харажат талаб этадиган иш. Фориш туман йўллардан фойдаланиш унитар корхонаси томонидан берган маълумотга кўра 2020 йил давомида Фориш туман ҳудудидан ўтган давлат аҳамиятидаги 4Р36 “Жиззах – Янгиқишлоқ - Қизилча- Қизилқум” халқа автомобил йўлининг 24-114 километр оралиғида 7189,56 м2 қопламадаги йўлнинг бузилган қисмлари таъмирланди. 3000 м2 қопламада тексловчи қатлам ётқизиш ишлари бажарилди. 8 дона янгидан йўл белгиси, 54 дона йўналтирувчи устунлар ўрнатилди. 86,3 км. йўлнинг қатнов қисмига ётиқ чизиқлар чизилди. Мазкур йўлнинг 67-70 км. оралиғида 1512 пм. лоток деренаж ётқизилди, 42 дона ёритиш тармоқлари ўрнатилди, 768 пм. узунликдаги 256 дона ажратувчи тўсиқлар ўрнатилди. 1,850 км. узунликдаги пиёдалар йўлаги қурилди.\nБундан ташқари туман ҳудудидан ўтган давлат аҳамиятидаги 4 Р42 “Ғаллаорол - Қўйтош-Янгиқишлоқ” автомобил йўлининг 52-91 км. оралиғида таъмирлаш ишлари бажарилди. Ушбу йўлнинг 74-79 км. оралиғида 1064,07 м3 қум-шағал аралашмаси билан тўғриланиб, 5 километр қисмига 2604 м3 шебан ташилиб, 3,2 км. қисми асфальт қоплама ётқизилди.\nШу билан бирга 4 Р240 “Осмонсой-Учқулоч-Узунқудуқ-Янгиқишлоқ” автомобил йўлида, жорий таъмирлаш, 4Р34 “Жиззах-Фориш-Чимқўрғон” автомобил йўлида жорий таъмирлаш, 4 К 236 “Янгиқишлоқ-Банд” автомобил йўлида, 4 К 252 “Ғ.Ғулом-Болғали” автомобил йўлида, 4 Н249 “Осмонсой-Сайёд-Илончи” автомобил йўлида, 4Н1232 Эгизбулоқ автомобил йўлида таъмирлаш ишлари амалга оширилди.\nТуманда ўтган йилда инқирозга қарши курашиш жамғармаси маблағи ҳисобидан “Боғдон” маҳалласи Боғдон кўчасида 0,900 км, “Файзобод” кўчасида 435156,939 минг сўмлик 0,570 км. асфальт ётқизиш, “Гараша” маҳалла фуқаролар йиғини ҳудудидаги “Қораабдол - Ғўроб – Гараша” автомобил йўлида таъмирлаш ишлари бажарилди.\nБутун дунёга хавф солиб, манаман деган ривожланган давлатларни инқироз ёқасига олиб келган пандемияга қарамасдан йўл қурилиши соҳасида туманимизда бор имконият ва маблағдан мақсадли фойдаланиб бир мунча ишлар амалга оширилди ва оширилмоқда.\nЖорий йилда ҳам 4 Р 36 автомобил йўлининг Амир Темур кўчасида 1,85 км. қисмида асфальтлаш ишлари, 200 пм. лоток ётқизиш, 200 пм. пиёдалар учун бетон йўлак қуриш ишларини амалга ошириш белгиланган. Бундан ташқари “Гараша”, “Ўхум” ва бошқа маҳалла фуқаролар йиғинларида “Обод маҳалла”, “Обод қишлоқ” дастурлари доирасида ички йўлларни таъмирлаш борасида ҳам ишлар олиб борилади. Шунингдек, 2021 йилда “Тикланиш ва тараққиёт” жамғармаси маблағлари ҳисобидан ички йўллар ва кўприкларни таъмирлаш белгиланган.\n“Боғдон”, Амир Темур номли, “Қўлба”, “Учма”, “Илонли”, “Учқулоч”, Э.Камолов номли маҳаллаларда ҳам ички йўллар таъмирланади.\nХалқимизда “Гапираётган гапингни ўйнаб гапирсанг ҳам ўйлаб гапир” деган ибратли ибора бор. Биз қанчалик овозимиз борича жар солиб, ўзимизни у ёқдан бу ёққа ташлаб, аюҳаннос солмайлик, ҳеч ким четдан келиб бизнинг камчилигимизни тўғрилаб, йўлимизни созлаб бермайди. Кам гапириб, кўп меҳнат қилсак, туман маҳаллий ва давлат бюджетига қанчалик кўп маблағ туширсак, йўлларимиз ҳам ўз-ўзидан равон бўлиб бораверади.\nФориш туманидаги «Ғаллаорол – Қўйтош – Янгиқишлоқ» автомобил йўли таъмирланмаяпти деган хабар асоссиздир (видео)\nБЕТОН ЙЎЛАКЛАР АРЗОНЛИГИ ВА СИФАТЛИЛИГИ БИЛАН ФАРҚ ҚИЛАДИ


21:40 / 27.10.2017\n«Каталония ҳамиша бор бўлган ва у озод бўлади. Ҳукумат халқнинг хизматида. Оғир дамларда ҳам ва байрамларда ҳам бирга бўлади», — дея ёзган у ўз твиттерида.\nУ шунингдек, Европа кенгаши раиси Дональд Тускнинг баёнтига муносабат билдирди. Туск бироз аввалроқ ЕИ Испания билан бу масалада музокараларни давом эттиришини ва Испания ҳукумати куч ишлатмаслигига умид қилишини билдирганди.\n«Маълумингизким, каталонияликлар ҳамиша ушбу кучларни афзал кўради: #тинчлик, #демократия, #мулоқот», — дея қайд этган Пучдемон.


Ўзбекистонда 8 ойдан буён олтин экспорти тўхтаган » Sangzor.uz - Жиззах янгиликлар портали\nAdmin 20-июн, 09:17 0 115 Иқтисодиёт\nИқтисодий ўсиш шароитида Ўзбекистоннинг йирик ва кичик бизнес корхоналари тобора кўпайиб бормоқда. Олтин экспорти эса охирги 8 ойдан буён тўхтаган дея хабар бермоқда "Дунё" АA.\nИнвестициялар ва ташқи савдо вазирлиги шарҳига кўра, экспорт таркибида юқори қўшимча қийматга эга саноат маҳсулотларининг улуши сезиларли даражада ўсиб бормоқда. Ҳар йили кўплаб халқаро шартномалар тузилади, нафақат товарлар, балки ускуналар ҳам сотиб олинади, нафақат хом ашё, балки ўзимиз ишлаб чиқарадиган маҳсулотлар ҳам экспорт предметига айланади.\nДавлат статистика қўмитаси маълумотларига кўра, 2021 йил январь-апрель ойларида мамлакатнинг ташқи савдо айланмаси 10 322,4 миллион долларга етди ва шу билан 2020 йилнинг шу даврига нисбатан 378,8 миллион долларга (3,5 фоиз) камайди.\nЎзбекистон олтинни қаерга экспорт қилмоқда?\nШуниси эътиборга лойиқки, кўриб чиқилаётган даврда Туркия ($ 528,2 млн.) Россия Федерациясидан (494,8 миллион доллар) ортда қолди ва Ўзбекистоннинг экспорт шериклари орасида иккинчи ўринни эгаллади. Хитой, Қозоғистон, Aфғонистон, Қирғизистон ва Тожикистон билан биргаликда ушбу мамлакатлар умумий экспорт ҳажмининг 73,4 фоизини эгаллайди.\nЎзбекистон январь ойида қанча тўқимачилик..\nЎзбекистоннинг энг йирик ташқи савдо ҳамкори..\nЎзбекистон 5 ойда қанча олтин сотгани маълум..\nАпрель ойида доллар курси нега кескин..\nЎзбекистоннинг олтини қанча?..


Ойдин Синдор ўғли. Эргаш Жуманбулбул қандай вафот этган? (2006) - www.ziyouz.uz\nБош саҳифа МатбуотҲозирги давр матбуотиОйдин Синдор ўғли. Эргаш Жуманбулбул қандай вафот этган? (2006)\nЎтган ХХ асрда ҳам бири-биридан улкан салоҳиятли халқ оқинлари ижод майдонида пайдо бўлиб, ўзларидан бизга катта мерос қолдирдилар. Қўрғон фолклор мактабининг забардаст, алп вакили Эргаш Жуманбулбул ўғли шундай оқинларимиздан биридир. Эргаш шоир замонамизнинг буюк достончиси, моҳир санъаткори, халқ орасида «Булбул» номи билан машҳур бадиҳагўй ижодкор эди. Бу улуғ халқ шоиридан бизга тўққизта анъанавий, иккита замонавий достон, бир достоннинг мазмуни, жуда кўп термалар, икки фотосурат, халқ бахшилари ва достончилик санъати ҳақида айтган ажойиб фикрлари ёдгорлик бўлиб қолди. Эргаш отанинг ўзи тўғрисида айтиб қолдирган мана бу байтларида асло лоф, муболаға йўқ, балки айни ҳақиқатдир:\nМен, аслида, мактабларда бошланғич синф ўқитувчиси бўлиб ишлаганман. Лекин Эргаш Жуманбулбул бобонинг ижодига болаликдан маҳлиё бўлиб келдим. Буюк оқинга шу туганмас меҳр-еътиқодим туфайли 70-йилларда бир хайрли ишга қўл урдим. Қўшработ, Хатирчи, Паяриқ, Иштихон туманларида бўлиб, Қўрғон, Қўштамғали, Қоракисса, Тепалик, Жўш, Оқ мачит қишлоқларини биттама-битта кезиб, Қўрғон достончилари яшаб ўтган даврлардан ёдгор бўлиб қолган осори атиқаларни — кийим-кечак, дўмбира, қўлёзмалар, тангалар, шунингдек, плакатлар, суратларни тўпладим. Уларнинг орасида Эргаш отага тааллуқли буюмлар — шоирнинг дўмбираси, қаламдони, Бухоро мадрасаларида ўқиган даврдаги сандиқчаси, чопони, кўрпа-ёстиқлари, кийган калиши, ўзи ясаган сандал, ов милтиғи, қўл тегирмони (ярғичоғи) ҳам бор эди. Шундай қилиб, уйимнинг битта хонасини Эргаш Жуманбулбул ўғли уй-музейи сифатида безатдим.\n← Аввалги Аввалги Бахтиёр Темур. Ўзга боғнинг олмаси (2006)\nКейинги → Кейинги: Аҳмадали Шерназаров. Куз баҳори (2006)


«Мустақиллик уфқлари» кўргазмаси очилди - Номадлар,Турклар,Қозоқ одатлари ва анъаналари,Қозоғистон табиати\n«Мустақиллик уфқлари» кўргазмаси очилди\n#Мустақиллик уфқлари #Қозоғистон #республика мустақиллигининг 30 йиллигига #Динара Нугер\n30 мусаввирнинг 60 картинаси. Нур-Султонда республика мустақиллигининг 30 йиллигига бағишланган кўргазма очилди. Унда турли халқаро кўргазма ва симпозиумларда Қозоғистон номидан қатнашган таниқли мўйқалам усталари иштирок этди. Динара Нугер ҳам шулар жумласидан. Рассом «Болалик даври» коллекциясидаги турфа полотноларини тақдим этган. Улар жуда ўзига хос.\nДинара Нугер, Қозоғистон Республикаси рассомлар уюшмаси аъзоси, санъатшунос, кўргазма иштирокчиси:\n- Бу асарлар пойтахтда туғилиб ўсган, Мустақилликка эришган мамлакат маркази бўлган қадрдон шаҳрини севадиган авлод туркумидан саралаб олинган. Бу авлод вакиллари Байтерек ёнидан ўтаётиб: «Мактабимиз ҳовлиси қаерда эди?» дейди, майдонга кўзи тушганида: «Кичкиналигимда шу ерларда яшаганман, ўйнаганман», дея эслайди. 2018-2021 йиллардаги асарларим қўйилган. Муаллифлар ҳар хил суратларини тақдим этган. Мусаввирлар турли йилларда туғилган, усуллари ҳам турлича.\nШуни айтиш керакки, мусаввирлар асарлари жуда ранг-баранг, улар орасида тасвирий санъат, графика, ҳайкалтарошлик намуналари бор. Шу тариқа, ижодкорлар Мустақил Қозоғистон тарихи, маданияти ва солномасини тасвирлаган, ватанимиз қиёфасини хорижий мамлакатларда тарғиб этмоқда.\nБуюк Ипак йўли ёқасидаги йирик шаҳар - Ахсикент\nТуркистонда «Чавандозлар шоуси» намойиш қилинди


Қорақалпоғистон янги прокурори тайинланди\n18:10 09.06.2020 (Янгиланган 18:12 09.06.2020)\nТахиатош тумани ҳокими Жўқорғи Кенгес қарори билан Қорақалпоғистон Республикаси прокурори лавозимига тайинланди.\nТОШКЕНТ, 9 июн — Sputnik. Адлия катта маслаҳатчиси Фарҳат Алламбергенов Қорақалпоғистон Республикаси прокурори лавозимига тайинланди. Бу ҳақда Бош прокуратура матбуот хизмати хабар қилмоқда.\nФарҳат Алламбергенов ушбу лавозимга Қорақалпоғистон Жўқорғи Кенгесининг қарорига асосан тайинланган.\nАлламбергенов тайинловга қадар Қорақалпоғистон Республикаси Тахиатош тумани ҳокими лавозимида ишлаган.\nУ 1997 йилдан 2017 йилга қадар прокуратура органлари тизимида турли масъул лавозимларда хизмат қилган.\n09:39 24.09.2020 (Янгиланган 09:49 24.09.2020)\nАлександр Лукашенко кеча олтинчи маротаба Беларус президенти вазифаларини расман бажаришга киришди. Шу муносабат билан ЕИ давлатлари Лукашенкони тан олмасликлари хусусида расмий баёнот билан чиқиш қилдилар\nТОШКЕНТ, 24 сн - Sputnik. Куни кеча, чоршанба куни Минскда президент Александр Лукашенконинг инаугурацияси бўлиб ўтди. Тадбир деярли махфий ўтди деса ҳам бўлади, негаки ҳукумат ҳеч кимни олдиндан хабардор қилмаган эди.\nAFP / TUT.BY\nЛукашенко Беларусь президенти вазифасини бажаришга киришди\nДавлат телевидениеси ҳам инаугурация жараёнидан тўғридан-тўғри эфир олиб бермади.\nЭслатиб ўтамиз, МСК маълумотларига кўра, Лукашенко бўлиб ўтган президент сайловларида 80,1 % фоиз овоз олган.\nИнаугурация маросимидан сўнг 27та европа давлатлари Лукашенкони Беларуснинг қонуний президенти сифатида тан олишдан бош тортдилар. Словакия ЕИ давлатларидан биринчи бўлиб Лукашенкони президент сифатида тан олмаслиги тўғрисида баёнот билан чиқди. Сўнгра Чехия, Литва, Польша, Латвия, Эстония, , Буюк Британия, Канада, Дания ҳам худди шундай позицияни билдирди.\nОрадан сал ўтиб, ГФР вазирлар маҳкамаси расмий вакили Штеффен Зайберт канцлер Ангела Меркель томонидан ҳам Лукашенко номига табрик телеграммаси юборилишига умид қилиш керак эмаслигини айтди. Берлиннинг расмий позициясига кўра, Беларусда бўлиб ўтган сайловлар "демократик сайловларнинг минимал талабларига мутлақо мос равишда ўтмаган". Бундан ташқари, Германия Лукашенко ва унинг аппарати тинч намойишчиларга қарши зўравонликни қўллашни бас қилишлари лозимлигини қайд этганди.\nЕИ давлатлари Беларусга нисбатан санкциялар киритишга келишдилар.\nТуркманистон президенти Гурбангули Бердимуҳаммедов Европа давлатларига қарши чиқди ва МДҲ мамлакатлари орасида биринчи бўлиб Лукашенкога табрик йўллади. Лукашенкони президент сифатида, шунингдек, Россия, Хитой, Туркия, Сурия, Қозоғистон ва Қирғизистон тан олган.\nРоссия "махфий инаугурацияга" бу Беларуснинг ички иши, дея изоҳ берган.\nСал кейин Украина ва АҚШ ҳам Беларусда бўлиб ўтган президент сайловлари натижаларини тан олмасликлари ҳақида баёнот билан чиқишди.\nЎз навбатида, президентликка собиқ номзод Светлана Тихановская ҳозирда ўзини Беларус халқи томонидан сайланган "ягона етакчи" дея атамоқда.\nБеларусда Лукашенконинг инаугурациясидан кейин янги норозилик акциялари бошланган. Мамлакат полициячилари норозилик намойишчилари иштирокчиларини водометлар ёрдамида тарқатмоқда.\n19:37 23.09.2020 (Янгиланган 19:38 23.09.2020)


Манзурадан нафислик ила яратилган янги фотосуратлар » PopCorn.uz - Шоу Бизнес олами хақиқати\nМанзурадан нафислик ила яратилган янги фотосуратлар\nСана: 13.11.2014 2204\nАйни вақтда Манзура томонидан яратилаётган ҳар бир тарона ва клиплар машҳурликка эришаётгани сир эмас. Бундай муваффақият ҳонандага доим ҳамроҳ бўлишини тилаб, Манзура ижодидаги яна бир янгиликдан сизни бохабар этамиз.\nЯқиндагина "Попкорн" тақдимотида рамзий статуэткага эга булган ҳонанда мухлислари учун янги фотосессия тайёрлади. Бу фотосуратлар бугун тайёр ҳолга келиб эксклюзив равишда эътиборингизга ҳавола этилмоқда.\nЯнги мавсумга янги нафас билан қадам қуйишни мақсад қилган Манзуранинг муҳлисларига бу фотосуратлар бир олам қувонч бағишлаши аниқ.\nОлтин куз мавсуми ҳукм сураётган шу кунларга мос равишда яратилган фотосуратларда нафислик руҳи уфуриб туради. Ижодий янгиликлардан чарчамайдиган ҳонанда бу фотосуратлар орқали яна янги туҳфалар тайёрлаётганлигини билдираётган бўлса, ажаб эмас.\nМанзура ижодидаги янгиликларни тез орада муҳлисларга тақдим этамиз.\nira 14 11 2014 10:44\nrasmga tushishdan boshqa ishlari bormi\nшерзод 14 11 2014 16:19\nКимга кере бу расимла. Ундан кура енги кущик клипладан бусин\nasal 14 11 2014 16:20\nDlya 14 11 2014 16:20\nOmad! fotolarga gap yoq\nШахло 14 11 2014 16:22\nмисс Узбекистан буп кетингеееей\nРашида 14 11 2014 16:23\nхмммм чиройли чикибти....\nsamir 14 11 2014 16:24\nLekin ancha fotoshopla qilinibti a


Самарқанд 2019 йилда сайёҳлар бориши шарт бўлган ҳудудлар қаторига киритилди » Ўзбекистон янгиликлари – Zamin.uz\nСамарқанд 2019 йилда сайёҳлар бориши шарт бўлган ҳудудлар қаторига киритилди\n06 январь 2019, 23:50\nБританиянинг етакчи нашрларидан бири The Guardian 2019 йилда дам олиш учун бориш лозим бўлган ҳудудлар рўйхатини тузиб чиқди. Рўйхатдан Самарқанд шаҳри ҳам ўрин олди. Бу ҳақда «Халқ сўзи» хабар бермоқда.\n“2016 йилда Шавкат Мирзиёев Ўзбекистон Президенти сифатида фаолиятини бошлагандан сўнг мамлакатда ўзгаришлар, ислоҳотлар рўй берди. Мамлакатнинг дунёга машҳур меҳмондўстлиги, ажойиб архитектураси ва Буюк Ипак йўли меросини кўришга интилган сайёҳлар учун тезкорлик билан ривожлана бошлади. Янги жорий қилинган электрон визалар эски жараён билан солиштирганда ёқимли шабададек таъсир кўрсатди. Бугун у ерга бориш ҳам анча қулайлашган. Турк ҳаво йўллари (Turkish Airlines), Истанбул-Самарқанд маршрутини йўлга қўйди, натижада Ўзбекистоннинг энг гўзал шаҳрини Лондондан фақат битта бекат ажратиб турадиган бўлди; шаҳарларни боғлаб турадиган поездлар тармоғи сайёҳлар учун бир қатор қулайликларни тақдим этди. Аммо бу дегани пойтахт Тошкентни кўрмасдан ўтиб кетиш керак дегани эмас, чунки бугунги кунда Тошкентнинг энг гўзал меъморий объектларидан бири бўлган метрода суратга олиш учун рухсат берилди“, дейилади нашрда эълон қилинган мақолада.\nМақолада Алишер Навоий метро бекатига “бекат ХV асрда туғилган шоирнинг номига қўйилган бўлиб, деворлари буюк адибнинг асарларидан олинган эпизодик саҳналар билан безатилган“ дея таъриф берилади.\nThe Guardian эълон қилган мақолада шунингдек Ҳиндистоннинг Гужарат, Қирғизистон, Сингапур, Шимолий Вьетнам, Макао, Тайвань, Франциянинг Нормандия ва Лион, Фарьер ороллари, Германия, Швейцариянинг Вевей, Словения, Болгариянинг Пловдив, Португалиянинг Мадейра ороллари, Италиянинг Матера, Британиянинг Бристоль, Йоркшир, Манчестер, Брайтон, Портсмут, Шимолий Ирландия, АҚШнинг Нью-Йорк, Гранд Каньон, Теннесси ва Флорида, Мексика пойтахти Мехико, Аргентина, Куба пойтахти Гавана, Белиз ороллари, Колумбиянинг Лос-Льанос, Янги Зеландиянинг Гисборн, Тасмания водийси, Сан Томе ва Принцип ороллари, Эфиопия, Руанда, ЖАРнинг Дурбан ва Иордания каби шаҳарлар ва мамлакатлар номи қайд этилган.\nЯнгиликлар » Ўзбекистон » Самарқанд 2019 йилда сайёҳлар бориши шарт бўлган ҳудудлар қаторига киритилди\n16:03 Beeline Samarqand Darvoza савдо-кўнгилочар марказида алоқа сифатини яхшилади


Озиқ-овқат хавфсизлиги – давр талаби – Сурхон тонги\nБош саҳифа / Иқтисодиёт / Озиқ-овқат хавфсизлиги – давр талаби\nЯнвар 19, 2018\tИқтисодиёт Изоҳ қолдириш 1,182 Кўрилди\nШуни айтиш керакки, озиқ-овқат хавфсизлиги бутун дунё мамлакатлари олдида турган муҳим вазифалардан биридир.\nМуҳтарам Президентимизнинг 2018 йил 16 январдаги “Мамлакатнинг озиқ-овқат хавфсизлигини янада таъминлаш чора-тадбирлари тўғрисида”ги фармони халқимиз анчадан бери кутаётган муҳим тарихий ҳужжат бўлди. Сир эмаски, юртимизда экспорт-импорт операцияларини тартибга солиш, эҳтиёж катта бўлган озиқ-овқат товарларини импорт қилишдаги тўсиқлар, носоғлом рақобат, айрим хўжалик юритувчи субъектлар томонидан импорт маҳсулотларининг монополлаштирилиши, нарх-навонинг сунъий оширилиши, тақчилликнинг юзага келиши каби бир қатор муаммолар мавжуд эди.\nБундай ҳолатлар соҳадаги ишчанлик муҳитига мамлакатнинг инвестициявий имкониятига ва жаҳон бозоридаги обрўсига жиддий зиён етказиши табиийдир. Шу маънода мазкур фармоннинг қабул қилиниши юртимиз бозорини саифатли, арзон ва хавфсиз озиқ-овқатлар билан тўлдириш, аҳолининг харид имкониятларини мустаҳкамлаш, соғлом рақобат муҳитини ривожлантириш имконини беради.\nКўпчиликка маълумки, айрим хўжалик юритувчи субъектларга озиқ-овқат товарларини хориждан импорт қилиш бўйича бир қатор индивидуал божхона, солиқ ва бошқа имтиёзлари, переференциялар берилган эди. Натижада давлатимизнинг миллиард сўмлаб маблағлари сарфланарди. Лекин бу ўзини оқламади. Озиқ-овқат маҳсулотлари импорти айрим субъектлар томонидан монополияга айлантирилди. Хориждан келтирилаётган шакар, қанд, ўсимлик ёғлари ва бошқа озиқ-овқат маҳсулотлари ички бозорда кўпайиши ҳамда нарх-наво пасайиши ўрнига, акси бўлиб қолди. Юқоридаги фармонга кўра, жорий йил 1 февралдан бошлаб озиқ-овқат товарлари импорти учун бериладиган барча имтиёз ва переференциялар бекор қилинади. Эндиликда истеъмол товарлари республика товар хом ашё биржаларида сотилади. Шунингдек, биржаларнинг очиқ электрон савдоларида сотиш учун (сотиб олиш) лицензия талаб қилинмайди. Илгариги, улгуржи савдога лицензия олишда энг кам иш ҳақининг 3,500 баравари ва пул маблағи 1,200 баравардан кам бўлмаган устав фонди мавжудлиги ҳақидаги талаб ҳам бекор қилинди.\nИчки истеъмол бозорда нарх-навони барқарорлаштиришга кўмаклашиш жамғармаси маблағлари ҳисобидан юқоридаги маҳсулотлар товар-хом ашё биржалари ва хорижий биржалар электрон савдолари тизими орқали амалга оширилади. Озиқ-овқат маҳсулотларининг хариди, жамғарма тушуми ва харажатлари ягона порталда эълон қилиб борилади. Хуллас, хориждан олиб келинаётган озиқ-овқат маҳсулотлари савдоси шаффоф ҳолда амалга оширилади.\nЭнг муҳими, Юртбошимизнинг ушбу фармони асосида ҳукумат қарори ва “Озиқ-овқат хавфсизлиги тўғрисида”ги қонун лойиҳаси ишлаб чиқилади. Бир сўз билан айтганда, мамлакатда озиқ-овқат маҳсулотлари нархини пасайтириш, сифат ва хавфсизлигини таъминлаш, чайқовчилик ҳолатларига чек қўйиш, бюрократияни бартараф этиш, хорижий инвесторлар ва ҳамкорлар билан мунтазам мулоқот ва ҳамкорликни йўлга қўйиш борасидаги барча муаммо ва сунъий ғовларга чек қўйилди. Шу жиҳатдан олиб қараганда, бу фармон мамлакат ички ва ташқи бозорини ривожлантириш, маҳсулот сифатини тубдан яхшилаш, нарх-навони арзонлаштириш, хорижий ҳамкорлар билан алоқаларни янада мустаҳкамлашда мамлакатимиз тарихида янги саҳифа бўлиб тарихга киради, десак айни ҳақиқатни айтган бўламиз.\nОлдинги Одамлар кўнглига йўл топайлик\nКейинги Обод бўлаётган маҳаллалар\n“Сурхон тонги” ва “Заря Сурхана” газеталари таҳририяти ҳомийлигида


Сузан Тиеме: 'Тақиқлар аёлларни аёлларни ҳижратдан тўхтатиб қололмайди' - BBC O'zbek\nСузан Тиеме: 'Тақиқлар аёлларни аёлларни ҳижратдан тўхтатиб қололмайди'\nImage caption Хорижда меҳнат қилаётган қирғизистонликларнинг 30 фоизи аёллар ташкил этади\nҚирғизистон парламенти ота-оналар рухсатисиз 23 ёшга тўлмаган ёш аёлларни четга чиқармаслик масаласини ҳозирда муҳокама этмоқда. Бир қарашда ҳукуматнинг хорижда бўлган ўз фуқаролари ҳақида қайғуриши таҳсинга лойиқдек кўринади. Аммо, Непал сингари мамлакатлар тажрибаси аёлларнинг эркин ҳаракатланишини чеклаш бир тарафдан уларни таҳқирлаш бўлса, иккинчи тарафдан аёллар эксплуатациясини ёки улар билан савдо қилишни камайтира олмаганини кўрсатади.\nТақиқ атрофидаги баҳс-мунозаралар Россияда қирғиз аёлларининг (қирғиз эркаклари томонидан) жисмоний таҳқирланиши ортидан муҳожир аёлларни ҳимоя қилиш мақсадида бошланиб кетди. Тақиқни жорий этишни истаганларга кўра, янги қонун ёш, айниқса, тажрибасиз аёлларни жисмоний ва руҳий қийноқлардан ҳимоя қилади ва аёл савдосига чек қўяди. Бироқ, аёлларни таҳқирлаш ирқ, жинс, ижтимоий мақом ва ёшга асосланган бўлса, баъзи ҳукумат мулозимлари уларнинг ҳаракатланишини чеклаш билан бу таҳқирлашларни янада кучайтирмоқда.\nБу ҳолат зўравонлик учун зўравонлик қурбонининг ўзини айблаш уришига ўхшамаяптими?\nҚирғизистон меҳнат муҳожирлари жўнатмалари ҳисобига кун кўрувчи дунёдаги илк ўн давлатдан биридир. Жўнатмалар Ялпи Ички Маҳсулотнинг - 27% ташкил этади. Мамлакат 5 миллион аҳолисининг тахминан 20% хорижда, асосан Россия ва Қозоғистонда, меҳнат қилади (аёллар 30%, эркаклар 70%). Муҳожирлик мамлакатга даромад келтиришнинг асосий йўли ҳисобланса-да, унга ундаётган бошқа оммиллар ҳам бор. Эрта турмушга чиқиш ва анъанавий меъёрлардан қочиш, янги саргузашт ва оиладан мустақил яшаш каби омиллар ҳам аёллар ва ҳам эркаклар орасида муҳожирлар сонининг ортишига хизмат қилмоқда. Шунинг учун ота ёки эрнинг ёзма рухсатини олиш патриархал тизимни ядана кучайтиради; усиз ҳам хорижга кетишни истаган ёки ҳаракат қилган аёллар эркакларга нисбатан ўз яқинларидан кўпроқ руҳий ва молиявий дастакка муҳтож бўладилар. Эксплуатация ва таҳқирланишлар каби хавф мавжуд эсада, муҳожирлик кўплаб аёллар ҳаётига ижобий таъсир кўрсатади: аёллар оила ва жамият чекловларидан мустақилроқ бўлишади, мустақил даромад кўришади ва ҳоказолар.\nНепал ҳукумати аёлларга четга чиқиш, хусусан Форс Кўрфази давлатларида уй хизматкори бўлишга изн бермайди. Инсон ҳуқуқлари ва ноҳукумат ташкилотлар фаоллари ушбу тақиқни бекор қилиш умидида Непал ҳукумати билан музокаралар олиб бормоқдалар. Ушбу чекловлар нафақат аёлларнинг эркин ҳаракатланиш ҳуқуқига, балки, қайси жинсда бўлишидан қатъи назар, хорижда ишлаш ҳуқуқини берувчи Непал қонун ва тартибларига ҳам зиддир. Унданда ёмони, аёллар ҳуқуқини ҳимоя қилиш истаги амалда уларни ёрдамга янада муҳтожроқ қилган. Бундай чекловлар хорижда ишлашни истаган аёлларни янада хавфлироқ йўлларни танлашга мажбурламоқда.\nЧекловлар ва уларнинг мудҳиш оқибатлари қонунни четлаб ўтиш йўлларини ўйлаб топаётган воситачилар ҳамёнини қаппайтирмоқда. Қонундаги ўзгаришлар ҳақида аҳолига оз маълумот берилаётгани воситачиларни ва ҳаттоки расмийларни аёлларни четга чиқариб юбориш эвазига пора олишга ундаётир. Бошқалардан қарздор бўлиб қолиш аёлларни (ва эркакларни) хорижда оғир ишларни қилишга ундаётган асосий омиллардан биридир. Ўртада чиқадиган қўшимча харажатлар эса улар эксплуатациясини янада кучайтирмоқда.\nМеҳнат муҳожирлигига оид шарт-шароитлар яқин келажакда ўзгарадиганга ўхшамайди. Шундай экан аёллар эксплуатациясини бартараф этишнинг энг сермаҳсул усули уларнинг четга хавфсиз йўллар билан бориб келишини таъминлаш бўлиб қолмоқда. Агар аёллар хорижга қонуний йўллар билан чиқсалар, ҳукуматларга уларнинг ҳаракатланишини яхшироқ назорат қилиш ва оғир вазиятларни четлаб ўтиш ёки унумлироқ ёрдам бериш имкони пайдо бўлади. Эҳтимолий муҳожирлар, яъни қишлоқларда яшовчи малакасиз ёки оз малакали аёлларга тўғри маълумот беришни йўлга қўйишга катта эътибор қаратилиш лозим. Аёлларнинг хорижда таҳқирланишини олдини олиш учун ёрдам муассисалари (расмий ва ноҳукумат ташкилотлари) билан алоқа қуришнинг осон йўлларини топиш тақозо этилади. Ва ниҳоят, муҳожирлар орасида нафақат эркаклар, балки аёллар ҳам хорижга чиқишга ҳақли эканликлари борасида тушунтириш ишлари кучайтирилиши керак.\nИкки сўз билан айтганда: аёллар муҳожирлигига нисбатан тақиқлар ва чекловлар акс самара беради ва амалда аёлларнинг ҳуқуқини топтайди. Аёллар ҳам тенг муҳожирлик ҳуқуқларига эга бўлишлари, ва ҳукуматлар, донор ва ноҳукумат ташкилотлар барча учун муҳожирликни ҳам мамлакат ичкарисида ва ҳам хорижда хавфсиз амалга ошишини таъминлашлари лозим бўлади!\nЦюрих Университети Жуғрофия Департаменти етакчи тадқиқотчисидир.\nУ Марказий ва Жанубий Осиё ҳамда Швейцария муҳожирлик, меҳнат ва таълим соҳаларида изланишлар олиб боради.


Асраб олган бўлсак ҳам, ҳақиқий фарзандимизсан! - 6 Октября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nВторник, 2018-04-24, 2:50 PM\nГлавная » 2016 » Октябрь » 6 » Асраб олган бўлсак ҳам, ҳақиқий фарзандимизсан!\nАсраб олган бўлсак ҳам, ҳақиқий фарзандимизсан!\nУмиджон ўн олти ёшга кирган кунни катта бир ресторанда синфдошлари даврасида нишонлаб берди. Ўша куни Умиджон дадасидан уйдагиларни олиб кетинг, дўстларим билан бемалол ўтира олмаяпман, улар сизлардан уялишяпти, деб хархаша қилди. Комил, агар уйга ўз вақтида боришга сўз берса, айтганини бажаришини тайинлаб, ота-онаси ва хотинини олиб ресторандан уйга қайтишди. Аммо ўша куни "Кичкина бой” дадасига берган ваъдасида турмади. Ярим кечаси маст-аласт ҳолда уйига зўрға кириб келди...\nҲаётни кемага ўхшатаман. Тақдир денгизи мавжлари қай йўналишга бурса, ўша томонга бурилади. Табиий, денгиз ҳар доим ҳам бир маромда туравермайди. Баъзан тўлқинлар шовуллайди, баъзан қулоқни қоматга келтиргудек жимжит... Тўлқинлар кемани ўз забтига олганда кема капитани тўғри қарор қабул қила олиши керак…\nСинфдошлари каби Муштарий ҳам эрта турмушга чиқди. Уни бир қарашда севиб қолган Комил ҳоли-жонига қўймади. Эндигина ўн саккизга қадам қўйган қизгина юзлари ойдек, қошлари камондек эди. Сочларини сара-сара ўрдириб олар, қишлоқда не-не йигитларни ишқида куйдириб юрарди. Комилнинг ота-онаси қишлоқнинг энг бой одамлари бўлиб, якка-ю ягона ўғлига ўзига муносиб жойдан келин қилишни хоҳлашди. Комил тўрт йил деганда пойтахтдан олий маълумотли, хушқомат йигит бўлиб қайтган эди. Йигитнинг ишқи бундан тўрт йил илгари сумалак сайлида кўрган, кўриб ақлини ўғирлатган Муштарийга тушганди. Ота-онасининг танбеҳларига қарамай Комил Муштарийга уйланди. Бу тўйга қаршилик қилган онаси ҳам тўйда ўғлининг бахтини кўриб сармаст бўлиб қолганди. Орадан йиллар ўтди. Қўли олти, оёғи етти бўлиб юмуш бажарадиган чаққон келин минг хизмат қилмасин, қайнонасининг қўлига битта бола тутқазмагунча яхши келинга айлана олмасди. Қайнонасининг овози баландлашди:\n— Менам қариб қолдим. Ҳеч нимадан камимиз йўқ, шукр. Аммо менгаям Худойим набира берса, уни бағримга босиб эркалаб ўтириш насиб этса, дейман.\n— Ҳа, сабр қил. Унисиям бўлади, — бу қайнотасининг овози эди.\n— Лекин қачон? Уч йилдан бери кутаман ўша кунни. Ана, одамлар ҳам ортимиздан турли гап-сўзлар қилишаяпти. Тунов куни Салиманикига чиққанийдим. Нима дейди денг. "Нега шу вақтгача даволанмаяпти? Ё… айб ўғлингизда эканми? Агар шунақа бўлса-чи, шаҳарда яхши клиникалар очилибди, эркаклар хасталигини даволайдиган” эмиш. Ўзим ҳам биламан шаҳарда нима бору, нима йўқлигини!\n— Ҳай бақирма, келининг эшитиб қолади.\n— Эшитса эшитсин. Балки шунда ўзининг ақли ишлаб, бирор чора кўришга ҳаракат қилармиди. Ё жиддий даволансин, ё тугунини олиб кетсин!\nМуштарий югуриб ётоғига кириб, юм-юм йиғлади. Кўз олдидан шу кунгача ўтган ширин онлари бирма-бир ўта бошлади. Ўзига ўзи ваъда берди, яна охирги марта шаҳарга бориб жиддий текширувдан ўтамиз, агар бу сафар ҳам натижа бўлмаса, ажрашамиз\nУлар ўша куниёқ пойтахтга жўнашди. Комилнинг аммасиникига жойлашишди. Эртасига шифокорлар ҳар иккаласини ҳам текширувдан ўтказишди. Комил ва Муштарий охири нима бўлишини билишмас, лекин бир-биридан кечмасликларини келишиб олишди.\n— Сизларда ҳаммаси яхши, фақат генетик жиҳатдан бир-бирингизга келмас экансизлар. Иккингиз ҳам бошқа турмуш қурсангиз фарзанд кўришингиз мумкин.\nКутилмаган хабар иккаласини ҳам гангитиб қўйди. Бир кам дунё дегани шуми, бир-бирини жонидан ортиқ кўрган икки ёшнинг устидан тақдир куляптими?\n— Наҳотки бир иложи бўлмаса?...\n— Афсус, синглим. Баъзи нарсаларга фан ожизлик қилади. Аммо бир йўли бор, бунга рози бўласизми йўқми, билмадим…\n— Қанақа йўл экан? – Комил тезроқ ўша ягона имкон хақида билгиси келиб шошиларди.\n— Юзлаб оилалар шу усул орқали фарзанд кўришга муваффақ бўлишган. Шундай қилсангиз аниқ болали бўласиз, деб айта олмайман. Аммо бир ҳаракат қилиб кўришингиз керак. Аёлингиз ўз қорнида бировнинг зурриётини кўтариб юради... — шундай деб шифокор бу фандаги янги усулни эр-хотинга тушунтира кетди, салбий ва ижобий томонларини яхшилаб ўйлаб кўришни тайинлади.\nИккиси оиласини сақлаб қолишни жуда хоҳларди, шунинг учун ҳам бу хақда узоқ ўйлаб ўтирмадилар. Яна қайта текширувлар, муолажалар билан орадан икки ой ўтди. Минг афсуски, янги усул ҳам ижобий натижа бермади. Қайнонаси бу хабарни эшитиб чидолмади.\n— Бўлди, гап тамом! Сенларнинг севги-муҳаббатларингни деб бир умр тирноқсиз ўтишларингга индамай қараб тура олмайман…\n— Ахир, ўйлаб гапиряпсизми ойи, мен бошқа инсонга уйланмайман. Майли, Худо берса шукур, бермаса, пешонамдан кўраман… Лекин бу гапингизни бошқа эшитишни истамайман.\nҚайнонасининг кесатиқли гаплари, турткилашлари, қовоқ-тумшуқ қилишлари Муштарийнинг жонидан ўтиб кетди.\n— Комил ака, менимча, ойижоним тўғри гапираяпти, биз ажрашсак, ҳамма муаммолар ҳал бўлиши мумкин…\n— Йўқ, бошқа аёл билан яшай олмайман. Мен бир нимани аниқладим. Биласанми, биз янги туғилган чақалоқни боқиб оламиз, қарабсанки, у ўзимизнинг боламиздек катта бўлади. Сени ойи, мени дада деб чақиради. Уни яхши инсон қилиб тарбия қиламиз, ўқитамиз…\nКомил эртасигаёқ керакли ҳужжатларни тайёрлай бошлади. Бир неча ойдан кейин оилада янги туғилган, қош-кўзлари Комилникидай қоп-қора, миттигина гўдакнинг йиғиси эшитила бошлади. Комилнинг онаси олдинига бегонанинг боласига қарагандек қаради. Аммо вақт ўтиши билан бегонасирмай қолди. Онаси яккаю ягона набирасига Умид деб исм қўйди. Гўдак катта бўла бошлади, аввал боғчага, кейин мактаб остонасига қадам қўйди. Комил ўғлининг тарбияси билан ўзи шуғулланарди. Агар айб иш қилса, аямасдан жазолар, мактабда ёмон баҳо олгудек бўлса шахсан ўзи дарс тайёрлатарди. Баъзи вақтлар Муштарий эрининг ўғлига жуда қаттиқ муносабатда бўлаётганидан юраги сиқилса ҳам Комилнинг бу ишини қораламасди.\nУмиджон ўн олти ёшга кирган кунни катта бир ресторанда синфдошлари даврасида нишонлаб берди. Ўша куни Умиджон дадасидан уйдагиларни олиб кетинг, дўстларим билан бемалол ўтира олмаяпман, улар сизлардан уялишяпти, деб хархаша қилди. Комил, агар уйга ўз вақтида боришга сўз берса, айтганини бажаришини тайинлаб, ота-онаси ва хотинини олиб ресторандан уйга қайтишди. Аммо ўша куни "Кичкина бой” дадасига берган ваъдасида турмади. Ярим кечаси маст-аласт ҳолда уйига зўрға кириб келди.\n— Менга қара, нокас, сенга ишонгандим. Нега ишончимни оқламадинг? Ўғил бола битта гапиради… — Комил ўғлининг юзига тарсаки туширди.\n— Жон дадаси, уни кечиринг, ҳозир у ҳушида эмас… эртага гаплаша қолинг… — Муштарий жон ҳолатда эрига ёпишди.\nТонг отди. Комил хотинидан ўғлини уйғотишини сўради. Умиджон кўзларини ишқалаб дадасини рўпарасида келиб ўтирди.\n— Кеча нималар қилдинг?\n— Дада… дўстларим билан бир қадаҳдан ичиб, ўзимни йўқотиб қўйибман… Кечиринг, бошқа қайтарилмайди.\n— Бугундан бошлаб ўша дўстларингни йиғиштирасан, ўқишдан чиқиб тўғри уйга келасан. Тушундингми?\nКомил ўтмишни эслади. Меҳрибонлик уйи директори Фарида Юсуповнанинг айтган гапларига унчалик эътибор бермаганди. "Сиз олаётган боланинг онаси жуда яхши аёл эди, туғруқ пайтида жони узилди. Отаси эса хотинини ташлаб, маишатга берилиб кетган. Бола туғилганида ўғлини кўргани ҳам келмади. Давлат бундайларни оталик хуқуқидан маҳрум қилади. Болани сизларга беришни маъқул топдик, энди унинг тарбияси қўлингизда…” Комил "зотига тортибди”, "суяги сурибди” деган гапларга ишонмасди. Бора-бора отасига тортиб кетса-я, деб хавотирлана бошлади. Наҳотки, унинг тарбиясини олган одам бошқа бировга ўхшаса?\nЎша кундан кейин у ўғлининг ҳар бир қадамини назорат қила бошлади. Мактабига бориб ўқитувчилардан одоби ҳақида суриштириб турди. Орадан кўп ўтмай Умиджоннинг мактабидан синф раҳбари келиб, Комилни сўради. Муштарий хавотир аралаш нима бўлганини сўраганида, ўғли икки кундан бери дарсга бормаганини кўча безорилари билан мактаб олдида давра қуриб, ўтган-кетган ўқувчилардан чўтал йиғиб юришга одатланганини айтди. Комилбой ўғлини уйга қамаб қўйди. Умид "Дада, бу иш ёмонлигини биламан, лекин баъзан ҳаммани мот қилиб қўйгим келади-да”, деди. Комил ўйлай-ўйлай, бор гапни айтишга қарор қилди. Уни асраб олишганини, ўзлари фарзанд кўролмасликларини, онасининг вафоти ва отасининг етти йил аввал пиёнисталикдан вафот этганини — ҳаммасини айтди. Қаршингда икки йўл бор, менинг айтганимни қилиб, ўғлим деган номга муносиб бўласан, ёки ўша одамнинг тақдирини танлаб, ҳаётингни барбод қиласан, сенинг қонининг меники эмас, лекин жонинг, келажагинг юрагим парчасидан бунёд бўлади, деди. Умид йиғлаб юборди.\n— Мени кечиринглар… Сиз истагандек инсон бўламан. Мен бошқа отани билмайман, агар ўша аёл онамлиги рост бўлса, мени дунёга келтирган онам учун ҳам дунёда яхши инсон бўлиб етишаман… сўз бераман.\nЎн йил ўтди. Етим бола асрасанг, оғзи-бурнинг қон бўлади, деганлари нотўғрилигини Умиджон исботлади. Ҳозир у йигирма олти ёшда. Ота-онаси орзу қилгандек яхши инсон бўлиб етишди. Тиббиёт институтини тамомлаб, болалар шифокори бўлиб ишламоқда. Бу айтганларим чин воқеа, инсонни муҳит ва тарбия ўзгартира олишига яққол исбот бу!\nЭнг катта гапни айтмабман. Умиджонга қизимни беряпман. Ахир, маҳалламиздан бундан-да тинч, бахтли оилани тополмайман-да!\nЗебинисо ҒИЁСОВА ёзиб олди\nКатегория: HIKOYALAR / ХИКОЯЛАР | Просмотров: 405 | | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


261 Ўқиш режими + -\nАллоҳ таолога муҳаббат мақоматларнинг энг улуғи , даражот чўққиларининг энг юксагидир. Муҳаббатга етишгандан сўнг ундан юқорироқ мақом йўқким, фақат ул муҳаббатнинг мева, самаралари бордир.\nМуҳаббатдан кейин шавқ, шодлик ва ризо келади, ундан олдин эса тавба, сабр, зуҳд каби нарсалар келади. Албатта, севгининг энг улуғи, аълоси, юксаги – бу, қалбларни севмоқ учун яратмиш, махлуқотларни Ўзига ибодат қилсинлар учун яратмиш Яратувчига бўлган севгидир.\nҚалблар у Илоҳга севги, улуғлаш, таъзим ила топинадилар, унга хокисорлик билан ибодат қиладилар, У ва фақат Угина ибодатга лойиқ Зотдир. Фақат Унга қилинган ибодат мақбулдир. Ибодат – бу, камоли муҳаббат ила камоли итоат, хокисорлик изҳор этмоқдир.\nАллоҳ таоло зоти ила ҳар жиҳатдан севилмоққа лойиқдир. Ундан ўзга ҳар нарсага бўлган севги Аллоҳга бўлган севгига тобеъдир. Аллоҳни севмоқ вожиблигига туширган барча китоблари, У юборган барча элчиларнинг даъвати, ўз бандаларида яратган севги фитрати далилдир.\nУларга берган ақл неъмати ва бошқа неъматлари далилдир. Зеро, қалблар ўзига яхшилик, инъом-эҳсон қилганларни севадиган қилиб яратилгандир, қандай қилиб барча неъматлар ва эҳсонлар Унинг ҳузуридан бўлган, шериги, тенги йўқ Зотни севмай бўлур?! Қуръони Каримда айтилмиш: «Сизда қайсики неъмат бўлса, Аллоҳдандир. Сўнгра қачонки сизга ёмонлик етса, Унгагина ёлборурсиз». (Наҳл 53).\nУни севмоқ вожиблигига гўзал исмлари, олий сифатлари, камоли улуғлигининг исботи бўлиши учун яратган маснуъотлари далилдир. Аллоҳ таоло Қуръони Каримда айтади: «Одамлар ичида Аллоҳдан ўзга тенгдошларни тутадиганлар ва уларни Аллоҳни севгандек севадиганлар бор. Иймон келтирганларнинг Аллоҳга муҳаббатлари қаттиқдир. Зулм қилганлар азобни кўрган чоғларида, албатта, барча қувват Аллоҳга хослигини ва албатта, Аллоҳнинг азоби шиддатли эканини билсалар эди!» (Бақара 165)\nВа яна: «Эй иймон келтирганлар! Сизлардан ким динидан қайтса, Аллоҳ, албатта, Ўзи севадиган ва улар ҳам Аллоҳни севадиган қавмни келтиради. Улар мўминларга хокисор, кофирларга қаттиққўл, Аллоҳнинг йўлида жиҳод қиларлар ва маломатчининг маломатидан қўрқмаслар. Бу Аллоҳнинг фазли бўлиб, хоҳлаган одамига беради. Аллоҳ фазли-карами кенг ва билувчи Зотдир». (Моида 54)\nАллоҳ таоло динининг ер юзида барқарор бўлишини ирода этган. Бу иродани юзага чиқаришда баъзи бандаларини восита-сабаб қилади. Мана шу шарафли ишга мусулмон уммати танланган. Ким бу шарафни етарли тақдир этса, чин қалбидан ихлос билан бу динга хизмат қилади.\nБу дин йўлида жонини ҳам, молини ҳам бахш этади. Аммо ким бу улкан бахтнинг қадрига етмаса, турли баҳоналар билан Исломдан қайтса, муртад бўлса, ёмонлиги ўзигадир. Исломга ҳеч қандай зарар етмайди. Қайтага, унга ўхшаган номаъқул шахслардан холи бўлади. Аллоҳ ундайларга муҳтож эмас.\nБизни яратган Роббимиз севмоқликка ва ибодат қилмоқликка энг лойиқ Зот эмасми?! Ҳадиси Қудсийда шундай дейилади: «Мен сени суяман, менинг севгим сабаб ҳам мени суйгин, эй Бани Одам!» Аллоҳ таоло бандасига берган ҳар бир нарса банда у нарсани ёқтириш ёқтирмаслигидан қатъий назар Аллоҳни севмоққа даъват қилади.\nАто қилгани ё ман этгани, офият, хотиржамлик ёки синов, бало бергани, олиб қўйгани ёки бисёр бергани, адолати ё фазлу карами, ўлдириши ё тирилтириши, меҳрибонлиги, раҳмати, эҳсони, айбини беркитиши, ҳилм – юмшоқлиги, афв этиши, бандасига сабрли бўлиши, дуоларини ижобат қилиши, машаққатини кашф этиб енгиллатиши, қийинчиликларини енгишда ёрдам бериши, мушкулини осон қилиши ва буларнинг бари юракларни уни севмоққа, унга талпинмоққа ундайди.\nАгар бирор махлуқ бошқа бир махлуққа булардан озгинасини қилса, бунинг қалби, албатта, унисини севиб қолади. Банданинг ўз нафси ёмонлик қилавергани ҳолда, ўша бандага узлуксиз давомий равишда яхшилик қилаверадиган Зотни банда қандай қилиб севмасин?!\nБандаси устига яхшиликларни ёғдириб, ёмонликни устидан кўтариб, бандадан беҳожат бўлатуриб, саноқсиз неъматлари ила банданинг кўнглини олишга, унда севги уйғотишга интилади. Банда эса Яратганга муҳтож, фақир бўлгани ҳолда, Роббисига ёқмайдиган гуноҳ, маъсиятларни қилаверади.\nЯратганнинг шунча инъом-эҳсонлари бандани гуноҳ, маъсиятларни қилишдан тўхтатмайди. Банданинг шунча гуноҳлари Эгасининг унга эҳсон, яхшилик қилишдан тўхтата олмайди.\nВа яна сени бирорта махлуқ севса, ўзи учун севади. Аллоҳ таоло эса сени сен учун севади. Агар бирор махлуқ сен билан муомала қилса, албатта, бирор фойда қозонмоқни истайди, агар фойда, манфаат кўрмаса, сен билан муомала қилмайди.\nАллоҳ таоло эса сен билан муомала қилиб, сенинг фойдангни кўзлайди. Улкан ютуқларга эришмоғингни истайди. Бир озгина яхшилигинг ўндан то етти юз мартагача кўпайтирилади. Ўн ёмонлигинг бир зарра ҳисобланиб, у ҳам тез ўчирилади. Яратган сени Ўзи учун яратади ва дунё ва охиратдаги барча нарсаларни сен учун яратади. Бас, тўла қалбинг ила севмоққа ва рози қилмоқ учун бор кучингни сарфламоққа Ким энг лойиқдир?!\nУ сахийларнинг энг сахийи, тантиларнинг энг тантиси, бандаси сўрамасдан олдин у умид қилганидан кўпроғини беради. Озгина амали шукронасига катта ажр-мукофот беради. Кўп хатоларни, гуноҳларни кечириб, ўчириб юборади.\nАллоҳ таолодан ҳар куни еру осмондаги барча жонзотлар ҳожатларини сўрайди, бирорта овоз иккинчисини тўсиб қўймайди, истак-сўровлар кўплиги уни чалғитиб қўймайди. Кўп сўрайверишинг унга малоллик қилмайди, аксинча, унга кўп дуо қилганларни, ундан кўп сўраганларни ёқтиради, сўрамаганларни ёқтирмайди.\nБандаси ундан ҳаё қилмаса ҳам, у бандасидан ҳаё қилади. Банда ўз айбини беркитмаса ҳам, у беркитади. Банда ўз нафсига раҳим қилмаса ҳам, Яратган унга раҳим қилади. Ўзининг неъматлари, эҳсону яхшиликлари ила бандани Эгасининг каромати ва розилигига томон даъват қилади. Банда эса парвосизлик қилади.\nЯратган эгасини таниши учун Аллоҳ унга элчилар жўнатади, элчилар билан ўзининг аҳду паймонларини юборади. Сўнгра Аллоҳ таоло бандасига Ўзи рози бўлиб айтади: «Ким сўраса, тилагини бераман, ким мағфират сўраса, уни афв этаман».\nҚалблар нечук уни севмасинки, қийинчиликларни даф қилувчи, хатоларни кечирувчи, авратларни беркитувчи, мушкулларни осон қилувчи, муҳтожликда ёрдам берувчи, истак-орзуларга етказгувчи У Зотдир. У нафсларни ажратади, пешонадан ушлайди, осорларни, изларни ёзиб қўяди, амалларни насҳ – бекор қилади.\nҚалблар унга етакланади, сирлар Унинг ҳузурида эълон бўлади, ғайб унга маълум, ҳар бир нарса унга интизору муштоқ, юзлар Унинг юзи нурига юзланади, ақллар Унинг зоти моҳиятини англашдан ожиз, фитрат ва далиллар барчаси унинг ўхшашу мисоли йўқлигига далолат қилади.\nЮзининг нуридан зулматлар ёришади, еру осмонлар Ундан нурланади, барча махлуқотлар Унга соликдир, ҳеч ухламас ва ухламоқ Унга номуносибдир, улуш – ҳиссаларни туширади ва кўтаради, кундузнинг амаллари Унинг ҳузурига тундан аввалроқ кўтарилиб етади, тун амаллари тонгдан аввалроқ Унга кўтарилиб етади. Унинг ҳисоби нур бўлиб, уни очса, Унга боққан барча махлуқотни эритиб юборади.\nАллоҳнинг севгиси қалб тириклигидир, руҳ озуқасидир, бу севгисиз қалбда на лаззат, на наим, на нажоту на ҳаёт бўла олади. Агар қалб бу севгини йўқотса, унинг алами кўз нурини йўқотгандан аламлироқ, қулоқ эшитмай қолгандан қийинроқ бўлади. Қалб ўзининг яратувчиси, ҳақ Илоҳини севмай фасод бўлиши бадан жондан айрилиб, фасод бўлганидан ёмонроқдир.\nБуни фақат тирик қалб тасдиқ эта олар. Бу ҳақдаги осорлар қуйидагилардир: Фатҳ ал-Мосулий деди: «Севгувчи ошиқ дунёдан лаззат топмас, киприк қоққунча ҳам Аллоҳнинг зикридан ғофил бўлмас». Ва яна айтилмиш: «Севгувчи бахтиёр қалбли, кўп зикрли, қўлидан келган барча василаю воситалар, нафл амаллар ила ғайрату шавқ ила Яратганнинг ризосига интилади».\nНашидда айтилмиш: «Роббингга муҳаббатли бўлу, унга хизмат қил. Дарҳақиқат, севгувчи маҳбубига ходим бўлур».\nЎтмишда аёллардан бири фарзандларига насиҳат қилиб айтган экан: «Аллоҳнинг севгиси ва тоатига ўрганинглар. Муттақин –тақводорлар тоат-ибодатга улфат бўладилар-у, аъзолари ундан бошқа ишга бегона бўлади. Агар шайтони малъун уларга бирор маъсиятни рўбарў қилса, ўша маъсият улардан уялиб, четлаб ўтади, улар эса у маъсиятни инкор қиладилар».\nИбн Муборак деди: «Севаман деб туриб, Яратганга осийлик қиласан. Қасамки, бу жуда хунук бир қиёс. Агар севгинг рост бўлса, итоат қилардинг. Чунки севгувчи севгилисига мутеъ (итоатли) бўлур».\nМитрополит Тихон: «Масжидлар қуриш зарур.....»\nАнбиёлар қиссаси 12-13 Маккада Замғзам қудуғи\n13:12 / 28.05.2018 1018\n03:05 / 24.11.2016 7961\nБўка туманида Қуръон мусобақаси якунланди\nТошкент вилоятининг Бўка тумани Ўртақўрғон жоме масжидида Қуръон қироати мусобақаси ўз якунига етди. Бўка тумани, Бекабод тумани, Бекабод шаҳри, Пискент тумани, давоми...\n09:45 / 10.02.2018 1258\nОилани сақлаб қолиш мумкин бўлмаган ҳолатда турмуш ўртоғингизга биргина саволни беринг Американинг таниқли ёзувчиси Ричард Пол Эванс унинг оиласи бузилиши давоми...\n01:32 / 25.03.2019 1701\n22:00 / 28 ноябрь 271\n07:12 / 25 ноябрь 9488\n11:17 / 14.01.2020 135124


Ҳиндистон ўз кучи билан қурилган илк авианосецини сувга туширди\n07:04 / 12.06.2015\nҲиндистонда мамлакатнинг ўз кучлари билан қурилган илк авианосеци сувга туширилди, деб хабар бермоқда The Times of India нашри. “Викрант” номли ушбу авианосец Кочинадаги верф докидан чиқарилди ва завод причали деворига сувда турган ҳолда қуриш ишларини якунлаш учун тираб қўйилди.\nКема синовдан ўтказиш учун денгизга 2016 йилнинг охирида чиқарилиши, тўлиқ қурилиши эса 2018 йилга якунланиши режалаштирилган. Кема шу йилнинг ўзида флотга топширилиши керак, бироқ баъзи мутахассислар кема бу муддатга топширилишига шубҳа билан қарашмоқда ва кема Ҳиндистон Ҳарбий-денгиз кучлари таркибига 2020 йилгача киритилмаслигини таъкидлашмоқда. “Викрант” Ҳиндистонга 1985 йилда Британия томонидан сотилган собиқ “Гермес”, ҳозирда “Вираат” номли, 1959 йилда қурилган авианосец ўрнини эгаллайди.\nАвианосец Россиянинг “Невский проектно-конструкторский бюро”си ва Италиянинг Fincantieri кемасозлик уюшмаси лойиҳаси бўйича қурилган. “Викрант”нинг узунлиги 262 метр, энг катта кенглиги 60 метр, сув сиғими 37,5 минг тоннани ташкил қилади. Газ-турбинали двигатель кемага 28 узел (52 км) тезлик билан ҳаракатланишга имкон беради. Кема аэрофинишёр ёрдамида бурчакли палубага самолётларнинг трамплин усулида кўтарилиши ва қўнишини кўзда тутувчи STOBAR (Short Take-Off But Arrested Recovery) схемасидан фойдаланади. Кеманинг авиацион-техник воситалари Россия томонидан ишлаб чиқарилган.\nКеманинг авиагуруҳи сони 30-34 та учиш қурилмасидан ташкил топиб, унинг таркибига Россиянинг МиГ-29К/КУБ, Ҳиндистоннинг Naval Tejas самолётлари, радиолокацион кузатув вертолётлари Ка-31 ва турли типдаги қайиққа қарши вертолётлар киради. Лойиҳа бўйича авианосецнинг қуролланиши Исроилда ишлаб чиқарилган Barak-8 зенит-ракета мажмуаси ва Россиянинг АК-360 зенит автоматларидан ташкил топиши керак.


Бокуликлар Қорабоғ учун жанглар тикланишини талаб қилиб митинг уюштирди — Sof.uz\n15.07 21:06 486 Жаҳон\nАввал хабар қилганимиздек, 12 июль куни бошланган арман-озарий чегарасидаги қуролли тўқнашувлар ҳамон давом этмоқда. 14 июль куни Озарбайжон икки нафар юқори мартали ҳарбийси ўлдирилганини хабар қилди.\n15 июль, чоршанба куни Боку аҳолиси Арманистон ва Озарбайжон чегарасида ҳарбий ҳаракатларга алоқадор Озарбайжон армиясини қўллаб-қувватлаш учун рухсат этилмаган митингга чиқишди. Бу ҳақда Oxu.az портали хабар берди.\nМитинг иштирокчилари "Шаҳидлар ўлмас, Ватан ажралмас", «Қорабоғ» ва "Озод Қорабоғ" деган ватанпарварлик шиорларини кўтариб чиқишди.\nОзодлик радиосининг озар хизмати хабарига кўра, йиғилганлар янгитдан ҳарбий ҳаракатлар бошлашни сўраб, "уларга қурол беришларини" талаб қилишди.\nРепорт нашри маълумотларига кўра, мамлакат байроғини кўтариб олган минглаб ёшлар "Шаҳидлар хиёбони" майдонига томон ҳаракатланишди. Айни шаклдаги намойишлар Озарбайжоннинг бошқа шаҳарларида ҳам ўтказилди.\n«РИА Новости» агентлигининг хабар беришича, намойишчилар парламент биносига киришга уринганлар ва полиция улар устига сувли ўқлар отган.\nШу билан бирга, «Инфотека24» ахборот портали хабарига кўра, уларнинг уриниши муваффақиятли якунланган ва намойишчилар парламентга киришган. Канал бино ичидаги намойишчилар, шунингдек, ичкаридаги ҳуқуқ-тартибот идоралари ходимлари акс этган видеони жойлаштирди.\nЎзбекистон ҳукумати иккала мамлакат ўртасидаги урушни қоралайди ва томонларни музокараларга чақирди.\nШунингдек, йирик мамлакатлар ва халқаро ташкилотлар, жумладан БМТ, Европа Иттифоқи ҳамда Россия томонлардан урушни тўхтатишни талаб қилди. Туркия эса ҳар қандай вазиятда ҳам ушбу можарода Озарбайжонни қўллаб-қувватлашини билдирди.\nАрманистон ва Озарбайжон ўртасидаги Қорабоғ можароси 1980 йилларнинг охиридан бери давом этмоқда. Томонлар, асосан, арманлар яшайдиган Тоғли Қорабоғ устида назорат ўрнатиш устида тортишади. СССР пайтидан бери ушбу ҳудуд Боку назорати остида. Ҳарбий тўқнашувга айланган можаронинг фаол босқичи 1992 йилдан 1994 йилгача бўлган даврда содир бўлди. Бироқ, фаол ҳарбий можаролардан кейин Қорабоғ амалда Озарбайжондан мустақилликка эришди ва тўқнашув тўхтатилди.\nчегара намойиш Armaniston-Ozarbayjon\nКеча, 15:34 2297\n27.09 14:28 1659\n28.09 09:53 1642\nКеча, 13:28 1435\nКеча, 22:08 1291\n27.09 14:28 1659 Жаҳон\n21.09 18:40 1421 Ўзбекистон\n18.09 11:55 230 Жаҳон


Эзоп. Масаллар — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Adabiyot/Эзоп. Масаллар\nБУРГУТ БИЛАН ТУЛКИ\nБургут билан Тулки дўст тутинишди ва қўшни бўлиб яшашга аҳд қилишди. Бургут бир азим дарахтнинг қир учига уя қурди, Тулки эса, шу дарахт тагида буталар орасида болалади. Орадан бир қанча вақт ўтиб, кунларнинг бирида Тулки овга чиқди. Шунда ўз палапонларини нима билан боқишни билмай, очиқиб ўтирган Бургут пастга учиб тушиб, буталар орасида ётган тулкиваччаларни чангалига илиб уясига олиб чиқди-да, уларни ўз палапонлари билан баҳам кўрди. Мана, Тулки инига қайтиб келди, келди-ю, бир қарашда не ҳол юз берганини фаҳмлади. У жуда қаттиқ қайғурди — нафақат болаларининг нобуд бўлганидан, балки қотилдан қасос ололмаслигидан ич-этини еб изтироб чекди, зеро ердаги ҳайвон осмондаги қушни тута олмаслигини у яхши билар эди. Нотавон ва ночор ҳайвон нима ҳам қила оларди? Ғанимини фақат узоқдан туриб қарғашгагина кучи етарди унинг. Бироқ орадан кўп ҳам вақт ўтмай, Бургут дўстлик аҳдига хиёнат қилгани учун жазосини олди. Бир одам далада эчки сўйиб, худолар йўлига қурбонлик қилди; Бургут буни кўриб, учиб келди-да, қурбонгоҳда лаққа чўғ бўлиб ёнаётган ичак-чавоқларни ўғирлаб уясига олиб чиқиб кетди. Худди шу пайт бирдан қаттиқ шамол туриб, нозик шох-шаббалардан қурилган уя бояги ичак-чавоқлар орасидаги чўғлардан “пов” этиб аланга олди. Ҳали учишни ўрганмаган темирқанот, жиш палапонлар кабоб бўлиб ерга тушди; шунда Тулки югуриб келиб, Бургутнинг кўзи олдида унинг палапонларини ямламай ютиб юборди.\nМасалдан ҳисса шуки, дўстликка хиёнат қилган одам дили оғриган дўстининг қасосидан қутулиб қолган тақдирда ҳам худолар қаҳридан қочиб қутула олмагай.\nБУРГУТ, ЗОҒЧА ВА ЧЎПОН\nБир Бургут баланд қоя бошидан учиб тушиб, яйловда ўтлаб юрган қўзичоқни чангалига илиб учиб кетди. Буни кўрган Зоғча Бургутга ҳасад қилди ва у ҳам шундай иш тутмоқчи бўлди. Мана, у ҳаммаёқни бошига кўтарганча қағиллаб, бир қўчқорга ташланди. Бироқ унинг тирноқлари қўчқорнинг қалин юнгига илашиб, нуқул қанот қоқиб қағиллайверди-ю, аммо ҳеч учиб кетолмади. Бу ҳолни кўрган Чўпон масала нимада эканлигини тушунди: югуриб келиб Зоғчани ушлаб олди-да, қанотларини кесиб, кечқурун болаларига олиб бориб берди. Болалари: “Бу қанақа қуш?” — деб сўрашди. Чўпон бўлса: “Мен-ку бунинг Зоғча эканини биламан, лекин у ўзини бургут деб ҳисоблаётибди-ёв”, — деди.\nИқтидорли одамлар билан тенглашмоқчи бўлганлар ҳеч нимага эриша олмайдилар, аксинча, уларнинг ношудлиги бошқаларнинг кулгисини келтиради.\nБУРГУТ БИЛАН ҚЎНҒИЗ\nБургут бир қуённинг пайига тушди. Жон сақлаш учун кимдан ёрдам сўрашини билмаган қуён йўлида рўпара келган ягона жонзодга — гўнг қўнғизига ёлборди. Қўнғиз унга далда берди ва қаршисида пайдо бўлган йиртқич қушга, мендан паноҳ излаб келган жонворга тегма, дея илтижо қилди. Бургут бу жинқарча ҳимоячининг гапига парво ҳам қилмай қуённи тутиб еди. Лекин Қўнғиз бу разилона таҳқирни унутмади: энди у кун-уззу кун Бургутнинг уясини қидириб, ҳар сафар у тухум қўйган пайтда тухумларини думалатиб ерга тушириб синдираверди. Ниҳоят, ҳеч ердан паноҳ топа олмаган Бургут олий тангри Зевсга илтижо қилиб, тухум қўйиб бола очиши учун бехавотирроқ жой кўрсатишни сўради. Зевс Бургутнинг бола очиши учун ўз қўйнини очиб берди. Буни кўрган Қўнғиз бир парча гўнгни думалатиб соққа қилди-да, Зевс олдига — арши аълога учиб чиқиб, ўшал соққани бузург тангрининг қўйнига ташлаб юборди. Зевс қўйнидаги гўнг парчасини қоқиб юбориш учун бирданига ўрнидан туриб кетди ва Бургутнинг тухумларини тушириб юборди. Турган гапки, барча тухумлар синган эди. Айтишларича, шу пайтдан бошлаб бургутлар қўнғизлар тухумдан чиққан чоғда уя қурмайдиган ва тухум очмайдиган бўлишганмиш.\nМасалдан ҳисса шуки, кичкиналарни менсимаслик яхши эмас, зеро ўзини таҳқирлагандан ўч олмоқчи бўлган жониворни заиф деб бўлмайди. Ахир айтганларку: “Ўзингни эр билсанг, ўзгани шер бил”, — деб.\nБУЛБУЛ ВА ҚАРЧИҒАЙ\nБулбул дарахт шохига қўниб олиб, ўз одати бўйича хониш қиларди. Уни қорни оч бир Қарчиғай кўриб қолди ва “шув” этиб учиб келиб, бечора қушчани чангалига олди. Шунда куни битиб ажали етган Булбул Қарчиғайга ёлвориб деди: “Жон ака, мени еманг, ахир мен зиғирдаккинаман — тишингизнинг кавагида йўқ бўлиб кетаман. Агар қорнингиз очган бўлса, яхшиси, йирикроқ қушларни тутиб енг”. Лекин Қарчиғай унга эътироз билдириб деди: “Агар чангалимдаги ўлжани ташлаб, қорасиям кўринмаган ўлжани қидирадиган бўлсам, ғирт аҳмоқ бўлган бўлардим”.\nБу масал, аҳмоқ одамларгина мавҳум каттакон ўлжа илинжида ўз қўлига туширган бойликдан воз кечади, демоқчи. Ахир айтганлар-ку: “Эртанги товуқдан бугунги тухум яхши” — деб.\nАфинада бир одам бошқа бир одамдан қарз олади. Мана, фурсат етиб қарз берган одам, қарзни тўла, деб талаб қила бошлайди. Қарздор аввалига, ҳозирча ёнида пули йўқлиги сабабли қарзни тўлаш учун яна бир оз муҳлат сўрайди. Лекин илтимоси ерда қолади. Шунда қарздор одам биттаю битта сигирини бозорга олиб чиқиб сотмоқчи бўлади ва қарз берган одамнинг кўзи олдида сигирини харидорларга мақтай бошлайди. Бир харидор келиб ундан: “Сигиринг қисир эмасми?” — деб сўрайди. “Йўқ, — дейди қарздор, — ҳар йили қиш чилласида танача туғиб беради, ҳайит кунларига борганда буқача туғади”. Харидор бу гапни эшитиб ҳайрон қолади. Шунда қарз берган одам қарздорнинг гапини илиб кетиб дейди: “Нега ҳайрон бўляпсиз? Шошмай туринг, ҳали бу сигир айёми ажузга бориб қўзичоқ ҳам туғиб беради”.\nҲа, шундай одамлар борки, улар ўз фойдаларини кўзлаб, ҳар қандай ёлғон-яшиқ гапларни қасам ичиб тасдиқлашдан ҳам тоймайдилар.\nЭЗОП КЕМАСОЗЛИК КОРХОНАСИДА\nМасалнавис Эзоп кунларнинг бирида сайр қилиб юриб, кемасозлик корхонаси олдига бориб қолади. Кемасозлар унинг беўхшов важоҳатини, тасқара башарасини кўриб, мазах қилиб кула бошлайдилар. Шунда Эзон уларга жавобан дейди: «Даставвал оламда фақат ғайримуташаккил — Хаос ва сув бўлган экан. Кейин тангри Зевс яна бир табиат янгилиги — Ерни яратишни ихтиёр қилибди. Ерни яратибди-ю, унга уч ҳўплашда дунёдаги барча сувни ичиб битиришни амр этибди. Ва Ер Зевснинг амрини бажаришга киришибди: бир марта ҳўплаган экан — тоғлар пайдо бўлибди; иккинчи марта ҳўплаганида — дала-даштлар намоён бўлибди; шуни билингларки, агар Ер учинчи марта ҳўпласа, бу касб-корингизнинг ҳеч кимга кераги бўлмай қолади».\nМасалдан хулоса шуки, яхши одамлар устидан кулган ёмон одамлар бир кун келиб, ўзларининг бутун эл олдида шарманда бўлганларини сезмай қоладилар.\nТУЛКИ БИЛАН ТАКА\nБир Тулки бехосдан қудуққа тушиб кетди ва у ердан чиқолмай, ноилож жим ўтираверди. Шу пайт қудуқ бошига чанқаган бир Така келди; у қудуқ ичида турган Тулкини кўриб ундан, сув қалай экан, муздайми, деб сўради. Айёр Тулки сувни оғиз кўпиртириб мақтай кетди ва уни ҳам қудуқ ичига таклиф қилди. Чанқоғини қондиришдан ўзга нарсани ўйламаган Така қудуққа сакраб тушди ва мириқиб сув ичди. Ана шундан кейингина бу ердан қандай қутулиб чиқиш ҳақида Тулки билан маслаҳатлаша бошлади. Тулки: «Менда ажойиб бир фикр пайдо бўлди, агар уни амалга оширсак, иккаламиз ҳам бу ердан эсон-омон қутулиб чиқиб кетамиз, — деди. — Бундай қиламиз: сен олдинги оёқларингни кўтариб деворга тирайсан ва шохларингни эгиб турасан. Мен сенинг елкангдан тирмашиб юқорига чиқаман; кейин сени ҳам тортиб оламан». Тулкининг бу таклифини ҳам Така ўйлаб-нетиб ўтирмай қабул қилди; Тулки Таканинг думғазасига, кейин елкасига чиқиб, орқа оёқларини унинг шохларига тиради-да, олд оёқлари билан қудуқ оғзига тирмашиб, бир ирғишда юқорига чиқиб олди ва орқасига қайрилиб ҳам қарамай, ўз йўлида кетаверди. Така лафзида турмаган Тулкини бўралаб сўка бошлади, Тулки эса орқасига ўгирилиб деди: «Вой овсар-е! Агар миянгда соқолингнинг тукичалик ақл бўлганида, қудуққа тушишдан олдин, у ердан қандай чиқишни ўйлаган бўлардинг».\nШунингдек, ақли расо одам ҳам бир ишни бошлашдан олдин унинг оқибати нима билан тугаши ҳақида ўйлаб кўриши керак.\nБугун Тоғай Муроднинг туғилган куни\nХондамир: “ҳатто табиат ҳам мотам тутди”


”Янги Дунё” намойиш этади: ”Кремл остонасида” | www.abdulaziz arxivi.yangidunyo.org\n← ”Янги Дунё” намойиш этади: ”Ўзбеклар иши” (1-4 қисмлар)\n”Янги Дунё” намойиш этади: ”Жоҳиллар” фильми →\nТаниқли кино устаси, ўзбек мухолифати фаоли Абдулазиз Маҳмудовнинг “Кремл остонасида” филми ”Янги Дунё ТВ” саҳифасига тўла ҳолда жойлаштирилди. “Кремл остонасида” филми Абдулазиз Маҳмудов суратга олган ўзбек мухолифати тарихи ҳақидаги 10 қисмлик ”Норасмийлар” филмининг саккизинчи қисмидир.\nУшбу фильмда ўзбек мухолифати фаолларининг 1990 йилнинг июнь ойида жанубий Қирғизистонда содир бўлган қонли воқеалардан сўнг жабрдийда миллатдошларимиз билан бирга Москвада- Кремл олдида ўтказган норозилик намойишлари ҳақида ҳикоя қилинади.\nЎша йилларда ҳам ўзбек мухолифати фаоллари қирғиз фашистларининг ўзбекларга нисбатан уюштирган қирғинига қарши кўплаб сиёсий акциялар ташкил қилган эдилар. Афсуски, уларнинг бу ҳаракатлари собиқ иттифоқ пайтида ва ундан кейин ҳам кўзланган натижани бермади – қирғин ташкилотчилари ва унда иштирок этганлар жавобгарликка тортилмади. Бу гал ҳам айнан ўша ҳолат такрорланиши мумкинми?\nФилмни кўриш учун йўлланма:\n\_”Кремл остонасида\_”-1 қисм.\n\_”Кремл остонасида\_”-2 қисм.\n\_”Кремл остонасида\_”-3 қисм.\n\_”Кремл остонасида\_”-4 қисм.


Муҳаммад Юсуф кўшкида маънавий-маърифий тадбир • О‘zDSMI - О‘ZBEKISTON DAVLAT SAN’AT VA MADANIYAT INSTITUTI %\nО‘zDSMI - О‘ZBEKISTON DAVLAT SAN’AT VA MADANIYAT INSTITUTI > Yangiliklar > Муҳаммад Юсуф кўшкида маънавий-маърифий тадбир\n17.02.2021 17.02.2021 Матбуот хизмати\nЖорий йилнинг 1 февраль санасидан Ўзбекистон давлат санъат ва маданият институти ҳудудида ташкил этилган Муҳаммад Юсуф номи билан аталувчи кўшкда шоир шеърлари асосида яратилган қўшиқларни ижро этиш тадбирлари бошланган эди.\nБу ерда шунингдек, шоир шеърларидан намуналар ўқилмоқда, турли мушоиралар ўтказиляптии,Муҳаммад Юсуф ҳаёти ва ижодига оид воқеалар талабалар ҳамда унинг замондошлари томонидан хотирланиши анъана тусини олган.\nМақсад Муҳаммад Юсуф ҳаёти ва ижодий фаолияти билан талабаларни янада кўпроқ хабардор қилиш, унинг ижодидан баҳраманд этиш, Ўзбекистон халқ шоири Муҳаммад Юсуф илгари сурган ғоя – ўғил-қизлар онгу шуурига ватанпарварлик туйғуларини сингдириш, шу муқаддас заминга муҳаббат ғояларини кенгроқ тарғиб қилиш, талабаларнинг иқтидор ҳамда имкониятларини юзага чиқаришларига кўмаклашиш.\nМуҳаммад Юсуф номи билан аталувчи кўшкда ҳар бир факультет томонидан бир ҳафта давомида шу каби маданий-маърифий, маънавий тадбирлар олиб борилади.\nХалқ ижодиёти фаъкултети томонидан ҳафталик доирасида ўтган 2 кун мобайнида « Фольклор ва этнография» кафедраси профессор- ўқитувчилари ҳамда талабалари томонидан тайёрланган дастурлар номойиши барчага бирдек манзур бўлмоқда.\nЁшлар хафталигининг иккинчи кунини талабалар карнай- сурнай садолари билан очиб бердилар. Шундан сўнг ҳудудларга хос фольклор қўшиқлари, рақслари, турли хил халқ ўйинлари намойиш этилди.\nЎзбекистон давлат санъат ва маданият институти ректори Иброҳим Йўлдошев бугун Муҳаммад Юсуф номи аталаувчи ушбу кўшкда бўлиб, талабалар томонидан тайёрланган ушбу концерт дастурлари билан танишди. Шоир қаламига мансуб шеърларни тинглади. Талабалар томонидан ижро этилган ижод намуналари борасида ўз фикрларини билдирди.\nYangiliklarМуҳаммад Юсуф кўшкида маънавий-маърифий тадбир